Manna

Manna ir rupji malti kviešu graudi, kas ir rupjāki par miltiem, bet smalkāki par putraimiem. Mannas graudiņu lielums ir 0,25-0,75 mm . Manna tiek izmantota dažādu Latvijā tradicionālu ēdienu, piemēram, mannas biezputras, debesmannas, mannas buberta, pagatavošanā kā arī kā panējumu gaļas, kotlešu vai zivs fileju cepšanai. Latvijā mannu gatavo no mīkstgraudu kviešiem, tāpēc tā ir balta. Citur pasaulē līdzīgu produktu dēvē par "semolina", bet gatavo no cietgraudu kviešiem un tā ir dzeltena.

Mannas nosaukums latviešu valodā cēlies no Bībeles, kur tā vairākas reizes pieminēta kā ēdiens, ko Dievs nodrošināja izraēļiem, kad tie 40 gadus klīda pa tuksnesi. 2. Mozus grāmatas 16. nodaļā par mannu teikts "Tā bija balta kā koriandra sēkliņas un pēc garšas kā plāceņi ar medu". Manna tādā pašā sakarā vairākas reizes pieminēta arī Korānā.

Mīkstgraudu mannu līdzīgā veidā kā Latvijā (īpaši putru un debesmannas pagatavošanā) izmanto arī citās tuvējās valstīs.


Bremze

Bremze ir atsevišķa detaļa vai salikta ierīce, kas novērš kustību. Bremzes pēc to darbības var iedalīt mehāniskajās (atsevišķi hidrauliskajās un pneimatiskajās) un elektromagnētiskajās. Precīzāk bremzes nosauc pēc to izmantošanas vietām, piemēram, automobiļu bremzes, dzelzceļa bremzes.


Kovaļenko

Dmitrijs Kovaļenko (dzimis 1978) — Latvijas politiķis; Igors Kovaļenko (dzimis 1988) — Ukrainā dzimis Latvijas šahists; Kaspars Kovaļenko (dzimis 1982) — latviešu veterinārārsts un pasniedzējs.


Morimoto

Curu Morimoto (森本 鶴; 1970) — japāņu futboliste; Jūko Morimoto (森本 ゆう子; 1974) — japāņu futboliste; Takajuki Morimoto (森本 貴幸; 1988) — japāņu futbolists.


Lampedūza

Lampedūza (, ) ir Itālijai piederoša sala Vidusjūrā. Lielākā Pelagu arhipelāga sala.

Lampedūzas salai tuvākā cietzeme ir Tunisija 113 kilometru attālumā, un ģeoloģiski tā atrodas Āfrikas kontinentā. Salas iedzīvotāju galvenā nodarbošanās ir zvejniecība, lauksaimniecība un tūrisms. Salai ir gaisa un prāmju satiksme ar Sicīliju.

21. gadsimtā Eiropas migrantu krīzes laikā Lampedūza kļuva par vieno no galvenajiem punktiem, caur kuriem Eiropā ieradās bēgļi, lielākoties no Lībijas.


Salminens

Ārne Salminens (Aarne Salminen, 1894—1965) — somu virsnieks; Sakari Salminens (Sakari Salminen; 1988) — somu hokejists.


Ore

Ādams Ore (1855—1927) — pirmais akadēmiski izglītotais latviešu ērģeļu virtuozs un komponists; Ringolds Ore (1931—1968) — latviešu komponists, diriģents un mūzikas pedagogs.


Fulers

Ričards Bakminsters Fulers (Richard Buckminster Fuller; 1895—1983), amerikāņu matemātiķis, inženieris un futurologs; Semjuels Fulers (Samuel Fuller; 1912—1997), amerikāņu kinorežisors, scenārists, rakstnieks, žurnālists un aktieris.


Alekna

Mikols Alekna (Mykolas Alekna; 2002) — lietuviešu vieglatēts, diska metējs; Virgīlijs Alekna (Virgilijus Alekna; 1972) — lietuviešu vieglatēts, diska metējs.


Brēdermanis

Arvīds Brēdermanis (1900―1970) ― latviešu diplomāts. Frīdrihs Brēdermanis (1875—1956) ― latviešu ierēdnis, sabiedriskais darbinieks un luterāņu mācītājs.


Kanerva

Ilka Kanerva (Ilkka Kanerva; 1948–2022) — somu politiķis; Marku Kanerva (Markku Kanerva; 1964) — somu futbola treneris, bijušais futbolists.


Zotovs

Aleksejs Zotovs (1949) — krievu garīdznieks un sabiedriskais darbinieks; Anastasija Zotova (Анастасия Валерьевна Зотова; 2002) — Krievijas šahiste; Artjoms Zotovs (2001) — Latvijas futbolists.


Kraitons

Čārlzs Kraitons (Charles Crichton; 1910—1999) — angļu kinorežisors; Maikls Kraitons (John Crichton; 1942—2008) — amerikāņu rakstnieks, scenārists un kinorežisors.


Keirošs

Karlušs Keirošs (Carlos Queiroz; 1953) — portugāļu futbola treneris; Žozē Marija Esa de Keirošs (José Maria Eça de Queiroz; 1845—1900) — portugāļu rakstnieks.


Mičela

Mičela (Mitchell) — pilsēta Dienviddakotā, ASV; Mičela (Mitchell) — pilsēta Kanādā; Edīte Mičela (Edith Michell; 1872—1951) — Lielbritānijas šahiste; Mārgarita Mičela (Margaret Mitchell; 1900—1949) — amerikāņu rakstniece.


Priedkalns

Andrejs Priedkalns (1873—1923) — latviešu ārsts un sabiedriskais darbinieks; Jānis Priedkalns (1934–2022) ― latviešu zinātnieks un sabiedriskais darbinieks.


Mors

Jēkabs Mors (Jacob Morr, Яков Мор; 1840-1914) — Latvijā dzimis vācbaltiešu un latviešu izcelsmes pedagogs un slepenpadomnieks; Tomass Mors (Thomas More; 1478—1535) — angļu valsts darbinieks, rakstnieks, filozofs un pazīstams renesanses humānists.


Maklīns

Aleksandrs Džeimss Maklīns (Alexander James McLean; dzimis 1978) — ASV mūziķis, dziedātājs, dejotājs, aktieris un skatuves mākslinieks; Džeimss Maklīns (James McClean; dzimis 1989) — Īrijas futbolists; Džons Maklīns (John McLean; 1878—1955) — ASV vieglatlēts un futbolists.


Grečko

Andrijs Grečko — Padomju Savienības militārpersona; Georgijs Grečko — Padomju Savienības kosmonauts, inženieris.


Ortons

Džordžs Ortons (George Orton; 1873—1958) — kanādiešu vieglatlēts, pirmais Kanādas olimpietis; Rendijs Ortons (Randy Orton; dzimis 1980) — amerikāņu profesionālais cīkstonis.


Jaškins

Artjoms Jaškins (Артём Яшкин, 1975) — krievu izcelsmes bijušais Ukrainas futbolists; Dmitrijs Jaškins (Дмитрий Яшкин, Dmitrij Jaškin; 1993) — Krievijā dzimis Čehijas hokejists.


Ueno

Jošiharu Ueno (上野 良治; 1973) — japāņu futbolists; Mami Ueno (上野 真実; 1996) — japāņu futboliste; Saki Ueno (上野 紗稀; 1994) — japāņu futboliste.


Deividsons

Entonijs Deividsons (Anthony Davidson; dzimis 1979. gadā) — angļu autosportists; Pīts Deividsons (Pete Davidson; dzimis 1993. gadā) — amerikāņu komiķis, aktieris un scenārists.


Vinklers

Čārlzs Vinklers (Charles Winckler; 1867—1932), dāņu vieglatlēts un virves vilkšanas speciālists, olimpiskais čempions virves vilkšanā; Gustavs Rūdolfs Vinklers (Gustav Rudolf Winkler), vācu arhitekts; Klemenss Vinklers (Clemens Alexander Winkler; 1838—1904), vācu ķīmiķis.


Krejči

Davids Krejči (David Krejčí; 1986) — čehu hokejists; Ladislavs Krejči (Ladislav Krejčí, 1992) — čehu futbolists.


Ivabuči

Isao Ivabuči (岩淵 功; 1933—2003) — japāņu futbolists; Kaori Ivabuči (岩渕 香里; 1993) — japāņu tramplīnlēcēja; Mana Ivabuči (岩渕 真奈; 1993) — japāņu futboliste; Reira Ivabuči (岩渕 麗楽; 2001) — japāņu snovbordiste; Satoši Ivabuči (岩渕 聡; 1975) — japāņu tenisists.


Dreibergs

Dzintars Dreibergs (1981) ― latviešu režisors; Leonīds Dreibergs (1908―1969) ― Latvijas un ASV šaha meistars un ķīmijas inženieris.


Rjabiņins

Igors Rjabiņins (1936) — krievu virsnieks un sabiedriskais darbinieks; Nikolajs Rjabiņins (Николай Рябинин; 1958) — krievu šaha problēmists.


Devi

Indra Devi (īstajā vārdā Eiženija Pētersone; 1899—2002) ― Rīgā dzimusi jogas skolotāja; Šakuntala Devi (Shakuntala Devi; 1929―2013) ― indiešu rakstniece.


Rikards

Rodrigo Rikards (1941—2014) — režisors, operators un scenārists; Rolands Rikards (1942—2022) — zinātnieks, profesors un politiķis.


Tomičs

Bernards Tomičs (Bernard Tomic, 1992) — dienvidslāvu izcelsmes Austrālijas tenisists; Dario Tomičs (Dario Tomić; 1987) — Bosnijas un Hercegovinas futbolists.


Čāslava

Čāslava () ir pilsēta Čehijā, Centrālčehijas apgabala Kutna Horas apriņķī.

Kā karaļa pilsēta nodibināta 12. gadsimta vidū. 1421. gada jūnijā Bohēmijas kārtu sapulce Čāslavā iecēla husītu valdību, bet imperators Sigismunds atcelts no Bohēmijas troņa. 1424. gadā Čāslavā tika apglabāts Jans Žižka. Trīsdesmitgadu kara laikā Čāslavu nopostīja zviedru karaspēks. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.

Uz ziemeļiem no pilsētas atrodas Čehijas gaisa spēku karabāze.

Čāslava ir mūziķa Jana Ladislava Duseka (Jan Ladislav Dussek, 1760—1812), kinorežisora Miloša Formana (1932-2018) un futbolista Davida Jarolīma (David Jarolím, 1979) dzimtā pilsēta. Vietējā ģimnāzijā mācījies pirmais čehu kosmonauts Vladimīrs Remeks (Vladimír Remek, 1948).


Starcs

Kārlis Starcs (1897―1953) ― latviešu botāniķis, dendrologs, fitopatologs, herbārija kolektors; Pēteris Starcs (1887―1968) ― latviešu skolotājs un agronoms.


Platonovs

Deniss Platonovs (Денис Александрович Платонов; 1981) — krievu hokejists; Dmitrijs Platonovs (Дзмітрый Платонаў; 1986) — Baltkrievijas futbolists.


Kanadzava

Kanadzava (, Kanazawa-shi) ir pilsēta Japānā, Čjūbu reģionā. Tā ir Isikavas prefektūras lielākā pilsēta un administratīvais centrs. 2020. gadā pilsētā dzīvoja 462 tūkstoši iedzīvotāju. Pilsēta atrodas Honsju salas centrālās daļas ziemeļrietumu piekrastē, pie Japāņu jūras. Tā ir ostas pilsēta.

Edo perioda laikā, 17. gadsimtā Kanadzava bija bagātā Maedas klana galvaspilsēta.


Ilziņš

Ilziņš (arī Vestienas dzirnavezers, Ilziņu-Zāļu ezers, Ilziņa ezers, Ilziņu ezers) atrodas Madonas novada Vestienas pagastā 1 km uz A no Vestienas. Ezers atrodas Vidzemes augstienes Vestienas paugurainē. Kopā ar apkārtējo ainavu tas ir dabas liegums Vestienas aizsargājamo ainavu apvidū.

Caurteces ezers. Ietek Ilziņupīte, Klaugupīte (no Asmenīša), grāvis (no Baltā ezera), iztek Miltupīte (uz Salāju).


Greiema

Glorija Greiema (Gloria Grahame; 1923—1981), amerikāņu aktrise un dziedātāja; Hetere Greiema (Heather Graham; 1970) — amerikāņu aktrise; Ketrīna Greiema (Katharine Graham; 1917—2001), amerikāņu izdevēja.


Čiba

Čiba (, Chiba-shi) ir pilsēta Japānā, Kanto reģionā, Čibas prefektūras administratīvais centrs. 2019. gadā pilsētā dzīvoja 980 tūkstoši iedzīvotāju. Čiba ir daļa no Tokijas aglomerācijas. Pilsēta atrodas Honsju salas centrālās daļas austrumu piekrastē, Tokijas līča austrumu krastā Boso pussalā. Tai ir osta.


Pūls

Adri van der Pūls (Adri van der Poel; dzimis 1959) — nīderlandiešu velokrosa un šosejas riteņbraucējs; Matjē van der Pūls (Mathieu van der Poel; dzimis 1995) — nīderlandiešu velokrosa un šosejas riteņbraucējs; Nilss van der Pūls (Nils van der Poel; dzimis 1996) — Zviedrijas ātrslidotājs; Ernests Jons Pūls (Ernest Ion Pool; 1858—1939) — britu vieglatlēts, garo distanču skrējēs; Tims Pūls (Tim Pool; dzimis 1986) — amerikāņu blogeris un politikas komentētājs.


Vans

Džeimss Vans (James Wan; dzimis 1977. gadā) — Malaizijā dzimis Austrālijas kinorežisors un scenārists; Liu Vans (劉旺, Liú Wang; dzimis 1969. gadā) — Ķīnas kosmonauts.


Kastiljo

Sarai Sančesa Kastiljo (Sarai Sanchez Castillo; 1981) — Venecuēlas starptautiskā lielmeistare šahā; Serhio Badilja Kastiljo (Sergio Badilla Castillo, 1947) — čīliešu dzejnieks, esejists, dramaturgs un tulkotājs.


Kauja pie Akcijas

Kauja pie Akcijas jeb jūras kauja pie Akcijas raga () bija liela kauja, kas notika Senās Romas pilsoņu karu periodā 31. gadā p.m.ē. Jonijas jūras austrumu daļā pie Epīras krasta. Oktaviāna flote un armija sakāva Marka Antonija floti un karaspēku.

Pēc Cēzara noslepkavošanas Oktaviāns ar Antoniju un Marku Lepidu izveidoja Otro Triumvirātu, taču 34. gadā p.m.ē. Antonijs par Cēzara mantinieku pasludināja Kleopatras dēlu Cēzarionu, kas noveda pie triumvirāta izjukšanas.

Pēc sakāves kaujā pie Akcijas raga Antonijs bēga uz Ēģipti, kur beidza dzīvi pašnāvībā. 27. gadā p.m.ē. Oktaviāns tika pasludināts par pirmo Romas imperatoru. Uzvaras vietā imperators Oktaviāns Augusts lika uzcelt jaunu pilsētu, ko nosauca par Nikopoli ("uzvaras pilsētu"), kas kļuva par Epīras provinces centru.


Georgijevs

Georgijevs (, no personvārda Georgijs (Георги); sieviešu dzimtē Georgijeva (Георгиева)) ir bulgāru cilmes uzvārds. Cilvēki ar šo uzvārdu

Aleksandrs Georgijevs (Александр Георгиев, 1996) — bulgāru izcelsmes Krievijas hokejists; Kirils Georgijevs (Кирил Георгиев; 1965) — Bulgārijas starptautiskais lielmeistars šahā.


Gīsene

Gīsene () ir sena pilsēta Hesenē, Vācijā pie Lānas upes, kurā atrodas 1607. gadā dibinātā Justa Lībiga Gīsenes universitāte.


Vilciņš

vilciņš – rotējoša rotaļlieta; deminutīvs no vārda vilks. Cilvēki ar šādu uzvārdu Ainārs Vilciņš (dzimis 1966) ― latviešu uzņēmējs, atslēdznieks, skijoringists un politiķis; Kārlis Vilciņš (1892―1972) ― latviešu cīkstonis; Tālivaldis Vilciņš (1922—1997) — latviešu vēsturnieks un sociologs.


Bonifācijs I

Bonifācijs I (, miris ) bija Romas pāvests no līdz 422. gada 4. septembrim. Viņš tika ievēlēts par pēcteci Zosimam. Ļoti maz ir zināms par viņa dzīvi līdz nokļūšanai pāvesta krēslā. Tiek uzskatīts, ka viņš bija priesteris Konstantinopolē pāvesta Inocenta I pontifikāta laikā. Bonifācija I pontifikāta sākumā antipāvests bija Eulālijs, kas izraisīja shizmu un haosu Romā. 419. gada aprīlī Eulālijs zaudēja Rietumromas imperatora Flāvija Honorija atbalstu un Bonifācijs I kļuva par vienīgo pāvestu. Atlikušais pontifikāta laiks noritēja mierīgi.


Šēnfelds

Maksis Šēnfelds (Max Schönfeldt; 1861—1912) — latviešu psihiatrs; Oto Šēnfelds (Otto Schoenfeld; 1871—1938) — amerikāņu sportists.


Butriks

Andrejs Butriks (1982) — latviešu futbolists, uzbrucējs; Dmitro Butrijs (Дмитро Бутрій; 1973) — ukraiņu politiķis, ierēdnis.


Tūresens

Patriks Tūresens (Patrick Thoresen; 1983) — norvēģu hokejists; Peters Tūresens (Petter Thoresen; 1961) — norvēģu hokeja treneris, bijušais hokejists.


Vazdika

Ilze Vazdika (1943) — latviešu aktrise; Raimonda Vazdika (1962) — latviešu aktrise, kustību konsultante un dzejniece.


Eks

Eks var būt: Johans Eks: Johans Eks (katoļu teologs) (Johannes Eckius 1486―1543) ― vācu katoļu teologs, Lutera oponents; Johans Eks (luterāņu mācītājs) (Johannes Eck, ?―1552) ― Reformācijas laika Rīgas latviešu Jēkaba baznīcas draudzes luterāņu mācītājs; Jūels Ēriksons Eks (Joel Eriksson Ek; 1997) ― zviedru hokejists; Nikolajs Eke (Nicolaus von Ecke; zināms arī kā Niklāvs Eks; 1541—1623) ― Rīgas rātskungs, birģermeistars un burggrāfs.


Jamadzaki

Juka Jamadzaki (山崎 由加; 1980) — futboliste; Naoko Jamadzaki (山崎 直子; 1970) — kosmonaute; Marumi Jamadzaki (山崎 円美; 1990) — futboliste.


Holovejs

Bads Holovejs (Bud Holloway; 1988) — Kanādas hokejists; Edīte Holoveja (Edith Martha Holloway; 1868—1956) — Anglijas šahiste.


Jūhansons

Jūhansons ( — 'Jūhana dēls', no personvārda Jūhans (Johan); sieviešu dzimtē Jūhansone) ir otrs izplatītākais zviedru cilmes uzvārds. Citās ģermāņu valodās sastopami līdzīgi uzvārdi ar tādu pašu cilmi — Džohansons (), Juhansons () un Juhansens (). Cilvēki ar šo uzvārdu:

Klāss Jūhansons (Claes Johanson; 1884—1949) — zviedru cīkstonis; Lāšs Jūhansons (Lars Johansson; 1987) — zviedru hokejists; Lennarts Jūhansons (Lennart Johansson; 1929) — zviedru sporta funkcionārs; Līnuss Jūhansons (Linus Johansson; 1992) — zviedru hokejists; Markuss Jūhansons (Marcus Johansson; 1990) — zviedru hokejists; Stefans Jūhansons (Stefan Johansson; 1956) — zviedru autosportists.


Greiems

Billijs Greiems (Billy Graham; 1918—2018) — ASV evaņģēlisko kristiešu evaņģēlists; Lindsijs Greiems (Lindsey Graham; 1955) — ASV politiķis Obrī Dreiks Greiems (Aubrey Drake Graham; 1986) — kanādiešu reperis, dziedātājs un aktieris.


Oliveira

Andersons Luišs di Abreu Oliveira (Anderson Luís de Abreu Oliveira; 1988) — brazīliešu futbolists; Nelsons Oliveira (Nélson Oliveira; 1991) — portugāļu futbolists.


Tollers

Ernsts Tollers (Ernst Toller; 1893—1939) — ebreju izcelsmes vācu dzejnieks, dramaturgs, politiķis un revolucionārs; Montagu Tollers (Montagu Toller; 1876—1934) — britu kriketa spēlētājs, olimpiskās zelta medaļas ieguvējs.


Kubiļus

Kubiļus ( — 'mucinieks'; sieviešu dzimtē Kubiļiene (Kubilienė; ja precējusies) vai Kubiļūte (Kubiliūtė; ja neprecējusies))) ir lietuviešu cilmes uzvārds, kas sastopams arī Latvijā. Cilvēki ar šo uzvārdu: Andrius Kubilius (Andrius Kubilius; 1956) — Lietuvas politiķis un bijušais Lietuvas premjerministrs; Vītauts Kubiļus (Vytautas Kubilius; 1928—2004) — lietuviešu literatūras kritiķis un politiskais aktīvists; Jons Kubiļus (Jonas Kubilius; 1921—2011) — lietuviešu matemātiķis un Lietuvas Universitātes bijušais rektors.


Kārpenters

Džons Kārpenters (John Carpenter; dzimis 1948. gadā), amerikāņu kinorežisors, scenārists, producents, aktieris un komponists; Skots Kārpenters (Scott Carpenter; 1925—2013), ASV astronauts, Jūras kara flotes lidotājs un akvanauts.


Jūhansone

Emma Jūhansone (Emma Johansson; 1983) — bijusī Zviedrijas riteņbraucēja; Henna Jūhansone (Henna Johansson; 1991) — Zviedrijas cīkstone; Viktorija Jūhansone (Victoria Johansson; 1974) — Zviedrijas starptautiskā meistare šahā.


Epšteins

Epšteins ( (Epshteyn); sieviešu dzimtē Epšteina) ir izplatīts Aškenazi ebreju uzvārds, kas cēlies no Hesenes pilsētas Epšteinas (Eppstein) nosaukuma.


Frānsiss

Rons Frānsiss (Ron Francis; 1963) — kanādiešu hokejists, centra uzbrucējs; Saimons Frānsiss (Simon Francis; 1985) — angļu futbolitsts, aizsargs; Trevors Frānsiss (Trevor Francis; 1954) — angļu futbolists, uzbrucējs.


Lorāns

Anrī Lorāns (Henri Laurent; 1881—1954) — franču paukotājs; Lisjēns Lorāns (Lucien Laurent; 1907—2005) — franču futbolists.


Kašūbu valoda

Kašūbu valoda (kaszëbsczi jãzëk) ir rietumslāvu valoda. Kašūbu valodu prot aptuveni 106 tūkstoši kašūbu, kas galvenokārt dzīvo Pomožes vojevodistē, Polijā. Tikai aptuveni 3 tūkstoši to lieto ikdienā; bet pārējie kašūbi lielākoties runā poļu valodā. Tā kā kašūbu valodu prot ļoti maz cilvēku, tā ir kļuvusi ļoti līdzīga poļu valodai. Daži valodnieki kašūbu valodu uzskata par stipri pastāvīgu poļu valodas dialektu. Visradniecīgākā valoda kašūbu valodai ir izmirusī slovīnu valoda. UNESCO kašūbu valodai ir piešķīrusi apdraudētās valodas statusu. Kopš 2005. gada kašūbu valodai ir piešķirts reģionālās valodas statuss Pomožes vojevodistē.


Audi A4

Audi A4 tiek ražots kopš 1994. gada. A4 ir jaunā paaudze iepriekš veiksmīgajām četrām Audi 80 paaudzēm. Un, kā jau Audi 80 pirmsgājējiem, Audi A4 dizains sastāv no garenās priekšas, kur atrodas motors un aiz motora nekavējoties atrodas transmisija un atkal orientēta gareniski. Parasti piedziņa ir priekšējiem riteņiem, bet dažiem modeļiem, kā tos ir nosaucis Audi, "quattro" ir četru riteņu piedziņa.

Kopš A4 izlaišanas, tas jau ir bijis pieejams četrās paaudzēs, kuri ir balstīti uz Volkswagen 'B' grupas sērijas platformām. Audi A4 ir Audi 80 turpinājums, kur pirmās paaudzes A4 tiek dēvēts par B5 sēriju, kuru turpina B6, B7 un tagadējā B8 sērija.

Tā virsbūve ir (un vienmēr ir bijusi) kā sedans. Otrās (B6) un trešās (B7) paaudzes Audi A4 bija pieejami arī kā kabrioleti. Kas attiecas uz tagadējo ceturto paaudzi (B8), par kabrioletu, to aizstāja Audi A5 un S5 kabrioletu varianti. Mazākā Audi A3 arī ir ieguvusi sev kabrioleta tipu.


COROT-7b

COROT-7b ir relatīvi neliela citplanēta, kas riņķo ap zvaigzni COROT-7 Vienradža zvaigznājā, aptuveni 489 gaismas gadu attālumā.

COROT-7b gravitācija 1,7 reizes pārsniedz Zemes gravitāciju un temperatūra ir ap 1650 °C t.i., uz planētas ir apmēram tāda pati temperatūra, kāda ir martenkrāsnī. Planētas masa ir apmēram 5 reizes lielāka par Zemi. COROT-7b rādiuss ir aptuveni par 80% lielāks nekā Zemes rādiuss.

Zvaigzne COROT-7 ir nedaudz mazāka un vēsāka nekā Saule. Tās vecums ir tikai 1,5 miljardi gadu. Zvaigznes COROT-7 sistēmā zinātnieki ir atklājuši vēl vienu planētu, kura nosaukta par COROT-7c. Vēl vienas citplanētas eksistencei šajā sistēmā tiek gaidīts apstiprinājums.

Reizi 20,4 stundās zvaigznes gaisma nedaudz pavājinās. Šis "aptumsums" ilgst aptuveni stundu. Tas izskaidrojams ar nelielas planētas klātbūtni, kas riņķo ap zvaigzni 2,5 miljona kilometru attālumā. Mūsu Saules sistēmas Saulei vistuvākā planēta Merkurs atrodas aptuveni 23 reizes tālāk no Saules.

Planētu atklāja 2009. gada 3. februārī, analizējot orbitālā teleskopa CoRoT datus. Tā bija pirmā cietas virsmas planēta, kas atklāta ārpus Saules sistēmas. Lai noskaidrotu šīs citplanētas masu, zinātniekiem nācās iedarbināt visprecīzāko planētu medību ieroci — HARPS spektrogrāfu, kas uzmontēts uz ESO 3,6 metru teleskopa Čīlē.


Airbus A400M

Airbus A400M ir daudznacionāla četru dzinēju turbopropelleru militārā transporta lidmašīna. To izstrādāja Airbus Military kā taktisko gaisa transportu ar stratēģiskām spējām. Lidmašīnas pirmais lidojums, sākotnēji plānots 2008. gadā, notika Seviljā Spānijā.

Lidmašīnu ekspluatāciju paredzēts sākt 2012. gadā. Astoņas valstis ir pasūtījušas 174 eksemplārus.


Jelgavas akadēmiskā ģimnāzija

Jelgavas akadēmiskā ģimnāzija jeb Academia Petrina (no latīņu valodas — 'Pētera akadēmija', no 1795. gada Jelgavas akadēmija) bija Kurzemes un Zemgales hercogistes, vēlāk Kurzemes guberņas augstākā mācību iestāde jeb akadēmija, kas darbojās no 1775. līdz 1806. gadam, kad to pārdēvēja par Kurzemes guberņas "Cildeno ģimnāziju" (Gymanasium illustre), 1837. gadā par Jelgavas vīriešu ģimnāziju, kas Pirmā pasaules kara sākumā 1915. gadā tika evakuēta uz Taganrogu. Tās vietā 1919. gadā tika nodibināta Jelgavas 1. valsts vidusskola, kas no 1923. gada pārdēvēta par Jelgavas ģimnāziju. Šobrīd ēkā atrodas Ģederta Eliasa Jelgavas Vēstures un mākslas muzejs.


Ikebana

Ikebana ir japāņu ziedu izkārtošanas māksla. Vārds ikebana ir veidojies no "ikeru", kas nozīmē sakārtot, novietot, dzīvība, dzimšana un "hana", kas nozīmē zieds. Iespējamie tulkojumi ir "dot dzīvību puķēm" vai "sakārtot puķes".

Ikebana ir kas vairāk kā vienkārša ziedu kompozīcijas izveidošana, tas ir disciplinēts mākslas veids, kurā daba un cilvēcīgums savijas kopā. Pretēji floristikai, kas sakārto puķes pēc to krāsām, ikebana uzsver citas augu daļas, kā stumbrus un lapas, tādā veidā pievēršot uzmanību līnijām un formām. Lai arī ikebana ir radoša izpausme, tai ir savi noteikumi. Mākslinieka mērķis katrā sakārtojumā ir parādīts caur krāsu kombinācijām, dabīgām formām, elegantām līnijām un parasti piedomātajai sakārtojuma jēgai. Vēl viens ikebanas aspekts ir minimālisms. Sakārtojumā var būt ļoti maz ziedu, kas ir izcelti ar stiebriem un lapām.

Ikebanas praktizētājiem ir ļoti svarīgs tās garīgais aspekts. Ikebanas laikā noteikti ir jāievēro klusums. Tas ir laiks, kas cilvēkiem jānovērtē dabas lietas, kuras tiem nav laika novērtēt ikdienas dzīvē. Tas ir arī brīdis, kad cilvēks sajūt tuvību ar dabu, kas palīdz atbrīvot prātu, ķermeni un dvēseli.

Japāņu ziedu sakārtošanas māksla cēlusies 6. gadsimtā, kad Japānā ienāca budisms. Puķu nolikšana pie altāra, lai godinātu Budu, bija daļa no lūgšanām. Ikebana cēlās no puķu dāvināšanas mirušo dvēselēm. Pirmie klasiskie ikebanas stili sākās 15. gs. vidū, pirmie skolnieki un skolotāji bija budistu priesteri un sekotāji. Ar laiku parādījās arī citas skolas, stili mainījās un ikebana kļuva par ierastu lietu Japānas sabiedrībā.

Ikenobo ir vecākā ikebanas skola, to 15. gs. ir dibinājis budistu mūks Ikenobo Senno. Tā atrodas Rokkakudo templī Kioto.


Radioaktīvie atkritumi

Radioaktīvie atkritumi ir viens no bīstamo atkritumu veidiem. Tie ir atkritumi, kas rodas pēc radioaktīvo vielu lietošanas izbeigšanas. Radioaktīvas vielas tiek lietotas rūpniecībā, medicīnā un zinātnē. Nozīmīgs radioaktīvo vielu pielietojums ir kodoldegvielas izmantošana enerģētikā atomelektrostaciju kodolreaktoros, kur, izstrādājoties kodoldegvielai, paliek izlietotā kodoldegviela (dažkārt saukta par kodolatkritumiem, lai gan visbiežāk to pārstrādā, radot jaunu kodoldegvielu) un radioaktīvie atkritumi, tai skaitā arī visas kodolreaktora nolietotās sastāvdaļas, piemēram, reaktora kontroles stieņi, kodolreaktora reaktora bioloģiskais aizsargapvalks, kodoldegvielas kasetes, reaktora dzesēšanas caurules u.c. sastāvdaļas, kas bijušas pakļautas neitronu starojumam.


Pripjata

Pripjata () ir pamesta apgabala pakļautības pilsēta Kijivas apgabalā Ukrainā, netālu no Baltkrievijas robežas, Pripetes upes krastā. Pilsētu sāka veidot ap 1970. gadu reizē ar Čornobiļas AES celtniecības sākumu atomelektrostacijas darbinieku izmitināšanai. Pilsētai bija otrs neoficiāls nosaukums "Atompilsēta" (Атомград). Pilsētas statusu Pripjata ieguva 1979. gadā. Līdz 1986. gada kodolkatastrofai tajā dzīvoja aptuveni 50 000 iedzīvotāju. Čornobiļas atomelektrostacijā notika lielākā tehnogēnā katastrofa cilvēces vēsturē, kā rezultātā visus pilsētas iedzīvotājus nācās evakuēt radioaktīvā piesārņojuma dēļ.

Pirms atomelektrostacijas avārijas Pripjata bija augoša pilsēta ar attīstītu infrastruktūru. Pripjatā dzīvoja galvenokārt Čornobiļas AES strādājošie, pēc kodolkatastrofas lielākā daļa no evakuētajiem cilvēkiem kļuva par invalīdiem saņemtās radiācijas dēļ, daudzi neilgi pēc evakuācijas nomira no staru slimības, vēl vairāk nomira vēlāk ar vēzi. PSRS valdība neļāva rakstīt patieso bojāgājušo nāves cēloni, to parasti aizstājot ar sirds apstāšanos.

Līdz galam neuzbūvētais Pripjatas atrakciju parks kļuvis par vienu no avārijas simboliem.


Princeses Martas krasts

Princeses Martas krasts (, ) ir Austrumantarktīdas piekrastes daļa Karalienes Modas Zemē Hokona VII jūras un Lazareva jūras krastā. Stiepjas no 5° austrumu garuma līdz Stenkomas-Vilsas glečeram rietumos. Kopējais piekrastes garums ap . Austrumos robežojas ar Princeses Astridas krastu, rietumos — ar Kērda krastu Kotsu Zemē.


Ātrās kārtošanas algoritms

Ātrās kārtošanas algoritms ir kārtošanas algoritms, kuru izstrādāja Sers Čārlzs Antonijs Ričards Hoars (C.A.R. Hoare) Britu datorzinātnieks 1960. gadā kad bija 26 gadus vecs, un tas ir viens no plašāk izmantotajiem kārtošanas algoritmiem. Šī algoritma vidējā sarežģītība ir {O}(n\log n). Sliktākajā gadījumā algoritma sarežģītība ir {O}(n^2) tomēr, ja algoritmu lieto pareizi, tad šāds gadījums ir novērojams reti. Parasti ātrās kārtošanas algoritms ir ātrāks kā citi {O}(n\log n) sarežģītības kārtošanas algoritmi, galvenokārt tādēļ, ka algoritma iekšējais cikls ir viegli uzlabojams un piemērojams nepieciešamajam gadījumam. Ātrās kārtošanas algoritma labās īpašības ir kārtošana bez papildu atmiņas (tiek izmantots neliels steks), mazais salīdzināšanu skaits, kā arī algoritma īsais iekšējais cikls.


Auseklis Baušķenieks

Auseklis Baušķenieks ( — ) bija latviešu gleznotājs, viens no populārākajiem un savdabīgākajiem 20. gadsimta māksliniekiem, nereti uzskatīts par vienu no latviešu laikmetīgās mākslas patriarhiem.


Ziemassvētku egle

Ziemassvētku egle ir dekorēts dabīgs vai mākslīgs mūžzaļš skujkoks, parasti tā ir egle. Ziemassvētku egles dekorēšana tiek saistīta ar Ziemassvētku svinēšanu. Ziemassvētku eglīte parasti tiek ievietota un dekorēta mājā, taču var arī tikt izmantota ārpus telpām. Tradicionālie egles rotājumi ir Ziemassvētku gaismiņas (sākotnēji tās bija sveces), dažādi rotājumi, vītnes un vizuļi. Bieži egles virsotnē tiek novietots eņģelis vai zvaigzne, tā simbolizējot Jēzus Kristus dzimšanu Bētlemē.

Ziemassvētku eglīšu izcelsme tiek saistīta ar laiku pirms izglītotajām Eiropas kultūrām. Ziemassvētku egļu tradīcija mūsdienu izpratnē ir samērā jauna. Ziemassvētku eglīšu uzstādīšanas un rotāšanas tradīcija tika aizsākta apmēram 15. gadsimtā Livonijā (pašreizējās Latvijas un Igaunijas teritorija) un 16. gadsimtā Ziemeļvācijā. Saskaņā ar pirmajiem dokumentētajiem Ziemassvētku egļu izmantošanas gadījumiem Igaunijā, 1441., 1442. un 1514. gadā Melngalvju brālība savā brālības mājā Rēvelē (pašreizējā Tallina) uzcēla Ziemassvētku egli un pēdējā naktī pirms svinībām tā tika novietota Rātslaukumā. Citi avoti vēsta, ka pirmoreiz Ziemassvētku egle tikusi izrotāta Rīgā 1510. gadā.

16. gadsimtā tradīcija dekorēt Ziemassvētkos kādu mūžzaļu koku izplatījās visā Svētās Romas impērijas teritorijā. Pirmās mākslīgās Ziemassvētku egles parādījās Vācijā 19. gadsimtā.


Boeing 80

Boeing 80 bija Amerikas pasažieru lidmašīna 20. gados. 3 dzinēju divplāksnis. Šo modeli ražoja Boeing Airplane Company paši savām vajadzībām. Pats Boeing veiksmīgi ar šo lidmašīnu pārvadāja pasta sūtījumus un pasažierus pēc noteikta grafika.


Stenkomas-Vilsas glečers

Stenkomas-Vilsas glečers () ir ap 100 km garš plašs šļūdonis Austrumantarktīdā. Atdala Princeses Martas krastu ziemeļaustrumos no Kērda krasta dienvidrietumos. 1915. gada janvārī britu ekspedīcija Ernesta Šekltona vadībā atklāja plašu ledāja mēli Vedela jūras austrumu piekrastē, ko nosauca par Stenkomas-Vilsas izvirzījumu (Stancomb-Wills Promontory) par godu vienai no galvenajiem ekspedīcijas sponsoriem Dženetai Stenkomai-Vilsai (Janet Stancomb-Wills). 1967. gada 5. novembrī ASV Kara flotes lidmašīna LC-130 atklāja plašu glečeru, ko nosauca pēc tā veidotās mēles. Mēli 1969. gadā oficiāli pārdēvēja par Stenkomas-Vilsas glečera mēli (Stancomb-Wills Glacier Tongue).


Reimatoīdais artrīts

Reimatoīdais artrīts ir hroniska sistēmiska autoimūna iekaisuma slimība, kas galvenokārt bojā sinoviālas locītavas (izpaužas kā sinovīts), tomēr var tikt iesaistīti arī citi orgāni, piemēram, āda, sirds, plaušas, acis. Slimība ir saistīta ar ievērojamu darbaspēju zudumu un priekšlaicīgu nāvi.

Slimību pirmo reizi 1800.gadā aprakstīja franču ārsts Augustin Jacob Landré-Beauvais(1772-1840). Nosaukumu "reimatoīdais artrīts" 1859. gadā izveidoja britu reimatologs Alfred Baring Garrod.


Koriolisa spēks

Koriolisa spēks ir Zemes griešanās izraisīts novirzīšanās spēks.

19. gadsimta sākumā franču zinātnieks Gaspārs Gustavs de Korioliss pierādīja, ka jebkurš priekšmets, kas kustas gar zemes virsmu ziemeļu puslodē, novirzās pa labi no sākotnējās trajektorijas, bet dienvidu puslodē — pa kreisi. Tas ir saistīts ar Zemes griešanos.

Koriolisa spēks novirza kustību virzienu, bet nemaina ātrumu. Vislielākais Koriolisa spēks ir uz poliem, bet uz ekvatora tas ir 0.


Google Web Toolkit

Google Web Toolkit (GWT ) ir atvērtā koda programmēšanas rīku kopums, kurš ļauj tīmekļa izstrādātājiem radīt un uzturēt sarežģītas JavaScript lietojumprogrammas, izmantojot Java valodu. Neskaitot dažas platformai specifiskas bibliotēkas, viss pārējais ir Java kods, ko var kompilēt uz jebkuras no atbalstītajām platformām, izmantojot iekļautos GWT Ant kompilācijas failus. Tas ir pieejams, saskaņā ar Apache licences versiju 2.0.

GWT piedāvā atkalizmantojamus, efektīvus risinājumus Ajax pielietošanai, to skaitā asinhroniem attālnātiem procedūru izsaukumiem, pārlūka vēstures pārvaldībai, grāmatzīmēm, internacionalizācijai un pārlūku savietojamībai.


Andris Ameriks

Andris Ameriks (dzimis Jūrmalā) ir latviešu ekonomists un politiķis. Bijis Saeimas un Rīgas domes deputāts. No 2010. līdz 2018. gadam bija Rīgas domes priekšsēdētāja Nila Ušakova vietnieks. Pārstāv paša izveidoto partiju "Gods kalpot Rīgai!", kuras vadītājs bija no 2012. līdz 2021. gadam. Kopš 2019. gada — Eiropas Parlamenta deputāts.


Upmalas iela

Upmalas iela var būt: iela valstspilsētās: Upmalas iela — iela Jūrmalā. Upmalas iela — iela Liepājā. iela novadu pilsētās: Upmalas iela — iela Bauskas novada Bauskā. Upmalas iela — iela Līvānu novada Līvānos. iela novada ciemos: Upmalas iela — iela Ādažu novada Carnikavas pagasta Carnikavā. Upmalas iela — iela Ropažu novada Garkalnes pagasta Sunīšos. Upmalas iela — iela Salaspils novadā, Salaspils pagasta Dolē.


Upmalas iela (Salaspils novads)

Upmalas iela ir iela Salaspils novada Dolē, Zirņu salas dienvidu daļā, paralēli Daugavai. Kopējais ielas garums ir 990 metri.


Liu Sjaobo

Liu Sjaobo (, Liu Xiaobo; —) bija ķīniešu profesors, literāts un cilvēktiesību aizstāvis, kurš savā retorikā aicināja veikt demokrātiskas reformas un izbeigt komunistu vienpartijas režīma valdīšanu Ķīnas Tautas Republikā. Mūža beigās viņš bija ieslodzīts ĶTR cietumā kā disidents. 2017. gada 26. jūnijā viņu atbrīvoja no cietuma, pārceļot uz uzraudzību slimnīcā, jo viņam bija diagnosticēts aknu vēzis. Viņš nomira slimnīcā 13. jūlijā.


Pirmssokratiķi

Pirmssokratiķi bija pirmie sengrieķu filozofi, pie kuriem pieskaitāmi Taless, Pitagors, Hērakleits, Empedokls, Anaksagors un Anaksimens, kā arī agrīnie atomisti Leikips un Dēmokrits. Atomisms ir pati pazīstamākā no visām pirmssokratiķu idejām. Saskaņā ar to pasaule sastāv no mazām, nedalāmām daļiņām.

Pirmssokratiķu darbi līdz mūsdienām saglabājušies fragmentāri. Par tiem ziņas var iegūt arī no viņu laikabiedru aprakstiem un kritikas.


10. Saeimas deputāti

10. Saeimā tika ievēlēti 100 deputāti, no kuriem 98 sāka savu darbību . darbu sāka deputāts Klāvs Olšteins (mandāts netika apstiprināts pirmajā sēdē ģimenes apstākļu dēļ), bet — arī Jānis Ādamsons (mandāts netika apstiprināts pirmajā sēdē slimības dēļ). Skaitot arī mandātu nolikušos deputātus, kopā 10. Saeimā ir strādājuši 117 deputāti.


Naša Russia

"Naša Russia" (; — 'Mūsu Krievija') ir Krievijas producentu apvienības Comedy Club Production humoristisks seriāls, kas kopš 2006. gada tiek izrādīts televīzijas kanālā TNT. Latvijā to pārraida kanāls TV6 un TV3+. Galvenās lomas seriālā atveido Mihails Galustjans un Sergejs Svetlakovs.


1899. gads Latvijā

Šajā lapā ir apkopoti 1899. gada notikumi Latvijas vēsturē. Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).


Romāns Šuhevičs

Romāns Šuhevičs (, dzimis , miris ) bija viens no ukraiņu politiskajiem un militārajiem līderiem divdesmitā gadsimta pirmajā pusē. Viens no Ukrainas nemiernieku armijas (UPA, Українська повстанська армія) izveidotājiem un tās komandieris un Ukraiņu Nacionālistu organizācijas (banderiešu) (Організація українських націоналістів революційна) faktiskais vadītājs no 1943. līdz 1950. gadam.


Lietus mežs

Lietus mežs ir mežs, kuram raksturīgs augsts nokrišņu daudzums. Minimālajam nokrišņu daudzumam ir jābūt lielākam par 2000 mm gadā. Lietus mežus iedala mitrajos tropu mežos un mērenajos lietus mežos. Galvenā atšķirība starp tropiskajiem un mērenajiem lietus mežiem ir ģeogrāfiskā platuma grādos; tropiskie lietus meži ir tuvāk ekvatoram, bet mērenie atrodas mērenajā joslā. Lietus meži atrodas Āzijā, Austrālijā, Amerikā, Centrālajā un Dienvidāfrikā. Lielākais lietus mežs pasaulē ir Amazones lietus mežs, kas atrodas Dienvidamerikā. Lietus meži ir pasaules sarežģītākās ekosistēmas. Kaut gan lietus meži aizņem tikai 6% no planētas virsmas, tie satur vairāk nekā pusi visas pasaules augu un dzīvnieku sugu - liānas, orhidejas, gumijkoki, zeltainie lauvpērtiķi, morfīdi, koati, kāpelētājvardes, sliņķi, boa čūskas, iguānas, jaguāri, lemuri, tapiri, tukani u.c.


Koherence

Koherence ( - saķeršanās, sasaistīšanās) ir vairāku viļņu vai svārstību procesu saskaņotība laikā un/vai telpā. Par koherenci var runāt tikai vairāku viļņu gadījumā (viens vilnis pats par sevi nav ne koherents, ne nekoherents), t.i. koherence izpaužas divu vai vairāku viļņu mijiedarbībā. Svārstības ir koherentas, ja to fāžu starpība nemainās laikā (vai arī svārstību (viļņu) fāzes ir vienādas). Līdz ar to koherentiem viļņiem jābūt monohromatiskiem (to viļņa garumiem jābūt vienādiem). Koherenti elektromagnētiskie viļņi ir arī vienādi polarizēti. Bez koherences nav iespējama viļņu interferences parādība.

Vienkāršākais koherentu svārstību piemērs ir divas vienādas frekvences sinusoidālas svārstības.


Frenela biprizma

Frenela biprizma ir optiska ierīce divu koherentu gaismas staru kūļu iegūšanai. Tā ir simetriska platleņķa prizma no stikla un tās laušanas leņķis ir ļoti mazs - ap 10 leņķa minūtes (šāda biprizma sastāv it kā no divām ar īsākajām malām kopā saliktām taisnleņķa prizmām). Lai novērotu koherento staru radīto interferences ainu, sākotnējo gaismas avotu novieto pirms Frenela biprizmas uz tās simetrijas ass. Gaisma, kas lūst prizmā, sadalās divos kūļos, kuri it kā nāk no gaismas avota šķietamajiem attēliem.

Frenela biprizmu izmanto gaismas viļņa garuma noteikšanai.


Atjaunīgā enerģija

Atjaunīgā enerģija jeb atjaunojamā enerģija ir enerģija no tādiem avotiem, kuri mūsdienu civilizācijas mērogos ir neizsmeļami. Atjaunīgā enerģija tiek iegūta no apkārtējā vidē dabiski notiekošiem (bioloģiskiem vai nebioloģiskiem) procesiem tādā formā, kas derīga tehniskai pielietošanai. Galvenais atjaunīgās enerģijas avots ir Saule, kuras enerģija izmantojama kā tieši (fotoelektriskās Saules baterijas, Saules kolektori jeb paneļi siltuma iegūšanai, Saules termoelektrostacijas), tā arī netieši — kā vēja enerģija, lietus enerģija (hidroelektrostacijas), jūras viļņu enerģija, ūdens temperatūru starpības dotā enerģija, atjaunojamās biomasas enerģija (malka, kūdra, biodegviela). Pie atjaunīgās enerģijas avotiem pieskaitāma arī plūdmaiņu enerģija, kas ir Mēness gravitācijas enerģija, kā arī ģeotermālā enerģija - Zemes dzīļu dabiskais siltums.

Pie atjaunīgās enerģijas avotiem nepieskaita degizrakteņus, kuri no jauna mūsdienās neveidojas. Arī kodolenerģiju neuzskata par atjaunīgo enerģiju, jo skaldāmo izotopu krājumi ir ierobežoti (kodolsintēzes izejvielas pieejamas gandrīz neierobežotā daudzumā, tomēr praktiski izmantojami kodoltermiskie reaktori vēl nav uzbūvēti daudzu tehnisku grūtību dēļ).

2008. gadā apmēram 19% pasaulē patērētās enerģijas tika iegūts no atjaunojamiem enerģijas avotiem, turklāt 13% - sadedzinot biomasu, piemēram, malku; bet 3,2% patērētās enerģijas bija hidroenerģija. Jaunie atjaunojamās enerģijas (alternatīvās enerģijas) avoti deva 2,7% no vispasaules patēriņa, taču to daļai ir tendence strauji pieaugt. Apmēram 18% elektroenerģijas pasaulē tika iegūti no atjaunojamiem avotiem (15% no hidroenerģijas, 3% — no alternatīvās enerģijas avotiem).

Latvijā trešo daļu enerģijas iegūst no atjaunojamiem resursiem, galvenokārt izmantojot hidroenerģiju un biomasas (koksnes) enerģiju.


Ņūtona gredzeni

Ņūtona gredzeni ir gredzenveida interferences joslas, kas novērojamas plānā mainīga biezuma gaisa slānī caurspīdīgas plakanas un nedaudz izliektas (lēcveidīgas) virsmas vai divu izliektu virsmu saskares punkta apkārtnē. Interferences aina sastāv no gaišiem un tumšiem gredzeniem, ja izmanto monohromatisku gaismas avotu, vai daudzkrāsainiem gredzeniem, ja izmanto nemonohromatisku gaismas avotu.

r_n= \sqrt{\left(n - {1 \over 2}\right)\lambda R}, kur n ir gredzena kārtas skaitlis, R — lēcas liekuma rādiuss un λ — gaismas viļņa garums.


Irbes

Irbes, irbju apakšdzimta (Perdicinae) ir viena no vistveidīgo kārtas (Galliformes) putnu apakšdzimtām fazānu dzimtā (Phasianidae). Irbju apakšdzimtā ir 112 sugas, kas sistematizētas 26 ģintīs. Pazīstamākās sugas ir laukirbe, sniegirbe un paipala.

Irbes ir tipiskas nometnieces, lai gan dažas paipalu sugas ir migrējošas. Tās ir sastopamas Eirāzijā un Āfrikā. Latvijā dzīvo 2 irbju apakšdzimtas sugas: laukirbe (Perdix perdix) un paipala (Coturnix coturnix). Divas apakšdzimtas sugas (laukirbe un čukora (Alectoris chukar)) ir veiksmīgi introducētas ASV un Kanādā. ASV laukirbe tika introducēta pirms vairāk kā 100 gadiem.


Tenerife

Tenerife (; izrunā: ) ir lielākā no septiņām Spānijai piederošajām Kanāriju salām, Atlantijas okeānā, netālu no Āfrikas piekrastes. Sala ir 2034,38 km2 liela un tajā dzīvo 931 646 iedzīvotāji. Tā ir apdzīvotākā sala Kanāriju salās un apdzīvotākā Spānijai piederošā sala. Augstākā virsotne — darbīgs vulkāns Teide (Pico de Teide) (3718 m) Tenerifes salā. Teide ir arī augstākā virsotne visā Spānijā.

Tenerife ir Kanāriju salu ekonomiskais centrs un viens no ievērojamākajiem tūrisma mērķiem, salu ik gadu apmeklē apmēram 5 miljoni tūristu.

Tenerifē notiek arī viens no pasaules lielākajiem karnevāliem Carnival of Santa Cruz de Tenerife, kas ir iekļauts UNESCO Pasaules kultūras mantojuma sarakstā. Tāpat Tenerife ir vienīgā Spānijai piederošā sala, kurā ir divas lidostas.


2009.—2010. gada UEFA Čempionu līgas sezona

2009.—2010. gada UEFA Čempionu līgas sezona bija Eiropas spēcīgākā futbola klubu turnīra 55. sezona un 18. zem UEFA Čempionu līgas nosaukuma. Sezona ilga no ar pirmās kvalifikācijas kārtas spēlēm un noslēdzās ar finālspēli Santiago Bernabéu stadionā Madridē, Spānijā.

Par Čempionu līgas uzvarētājiem kļuva Itālijas A sērijas klubs Internazionale, kas finālā uzvarēja Vācijas Bundeslīgas klubu Bayern Munich ar rezultātu 2—0. Iepriekšējās sezonas čempioni Barcelona sacensības beidza pusfinālu kārtā, kur divu spēļu summā zaudēja Internazionale klubam.


2009.—2010. gada ULEB Eirokausa sezona

2009.—2010. gada ULEB Eirokausa sezona bija 8. ULEB Eirokausa sezona. Sezona sākās ar kvalifikācijas kārtu un beidzās ar finālu .


2022. gada FIFA Pasaules kauss

2022. gada FIFA Pasaules kauss () bija starptautisks vīriešu izlašu futbola turnīrs, kas notika Katarā no līdz . Šis pēc skaita bija 22. Pasaules kausa finālturnīrs. Finālturnīrs pirmoreiz notika arābu pasaulē, tāpat šī ir otrā reize, kad tas tika aizvadīts pilnībā Āzijā (pirmoreiz — 2002. gadā Dienvidkorejā un Japānā). Pēdējo reizi Pasaules kausa finālturnīrā piedalās 32 valstu izlases, jo 2026. gada finālturnīrā komandu skaits tiks palielināts līdz 48 komandām. Klimatisko apstākļu dēļ finālturnīrs norisinājās novembrī un decembrī, nevis kā ierasts jūnijā un jūlijā. Tika veiktas arī izmaiņas turnīra izspēles ilgumā — šoreiz tās bija 29 dienas. Fināls tika aizvadīts 18. decembrī, kas ir arī Kataras nacionālie svētki.

Par turnīra norises vietu Katara tika apstiprināta . Kataras kandidatūra saņēmusi kritiku gan par korupcijas skandālu balsošanas laikā, imigrantu un minoritāšu tiesībam pašā Katarā, kā arī norises laika pārcelšanu uz ziemu, kas sastapās ar pretestību no Eiropas futbola līgām.


2018. gada FIFA Pasaules kauss

2018. gada FIFA Pasaules kauss () bija starptautisks vīriešu izlašu futbola turnīrs, kas notika Krievijā no līdz . Šis bija pēc skaita 21. Pasaules kausa finālturnīrs. Krievija turnīru rīkoja pirmo reizi.

Finālturnīrā piedalījās 32 izlases no 5 konfederācijām (neviena OFC zonas izlase finālturnīram nekvalificējās). Krievijas izlase turnīram kvalificējās automātiski kā turnīra rīkotāji, pārējā 31 izlase tika noskaidrota kvalifikācijas turnīrā, kas notika no līdz . Pirmo reizi finālturnīrā iekļuva Islandes un Panamas izlase. Kopumā tika aizvadītas 64 spēles 12 stadionos, 11 pilsētās. Fināls notika 15. jūlijā Lužņiku stadionā, Maskavā.

Šis bija pirmais FIFA Pasaules kauss, kurā izmantoja video tiesneša palīgus. Viņu uzdevums ir iesaistīties spēlē strīdīgu vārtu gadījumā, strīdīgu 11 metru soda sitienu piešķiršanas gadījumā, strīdīgas sarkanās kartītes piešķiršanas gadījumā, kā arī uzmanīt, lai sarkanā vai dzeltenā kartīte tiktu parādīta pareizajam futbolistam, nevis kādam citam.


Pupuķis

Pupuķis (Upupa epops) ir vidēja auguma pupuķu dzimtas (Upupidae) degunragputnveidīgais putns. Pupuķim ir 6 pasugas. Tā tuvākie radinieki ir Āfrikas pupuķis un Madagaskaras pupuķis, kurus nesenā pagātnē sistematizēja kā pupuķa pasugas.

Sastopams Eirāzijā un Āfrikā. Samērā reti sastopams arī Latvijā, kas atrodas tuvu sugas izplatības areāla ziemeļu robežai. Pupuķis ir izraudzīts par 2014. gada Gada putnu Latvijā. Pupuķis ir Izraēlas nacionālais putns.

Pupuķi latviešu valodā mēdz saukt arī par bada dzeguzi. Ornitologs Edmunds Račinskis domā, ka šāds nosaukums putnam dots tādēļ, ka "pupuķi pārsvarā dzīvo smilšainos piejūras apgabalos — no zemnieka viedokļa nabadzīgās vietās, kur nekāda labā raža nav gaidāma, ja nu vienīgi kāds lopiņš paganāms."


Pupuķi

Pupuķi (Upupa) ir vienīgā pupuķu dzimtas (Upupidae) ģints, kas apvieno 4 degunragputnveidīgo sugas (trīs mūsdienās dzīvojošas un vienu izmirušu). Nesenā pagātnē pupuķus sistematizēja kā vienas sugas — pupuķis (Upupa epops) — dažādas pasugas.


Zaļvārnveidīgie

Zaļvārnveidīgie jeb krāšņvārnveidīgie (Coraciiformes) ir viena no putnu klases (Aves) kārtām, kas apvieno 6 dzimtas ar 175 sugām. Lielākā no visām kārtas dzimtām ir zivju dzenīšu dzimta (Alcedinidae) ar 114 sugām. Pazīstamākie putni ir zaļās vārnas, zivju dzenīši un bišu dzeņi.


Datu integritāte

Datu integritāte ir noteikumu kopums, kas nodrošina datu pareizības, nepretrunīguma un pilnības saglabāšanu. Datu integritāti ir svarīgi saglabāt pēc datu atjaunināšanas vai dzēšanas.


Teofanis Geks

Teofanis Gekas (; dzimis ) ir bijušais grieķu futbolists, uzbrucējs. Viņš ir bijis labākais vārtu guvējs Grieķijas superlīgā un Bundeslīgā. Viņš bija arī labākais vārtu guvējs 2010. gada pasaules kausa izcīņas kvalifikācijas ciklā Eiropas zonā, gūstot 10 vārtus savas izlases labā.


Latvijas Ziemeļaustrumu reģiona futbola čempionāts 2010

2010. gada Ziemeļaustrumu reģiona futbola čempionāts notika no līdz , kuru organizēja Latvijas Futbola federācijas Ziemeļaustrumu reģiona vadītājs Ainis Šaicāns. Čempionātā piedalījās 5 komandas, kas aizvadīja trīs riņķu turnīru. Ziemeļaustrumu reģiona čempiona titulu un ceļazīmi uz 2. līgas finālsacensībām izcīnīja FK Kvarcs.


Ameriks

Andris Ameriks (1961) ― latviešu ekonomists un politiķis; Edgars Ameriks (1982) ― latviešu kūdras pētnieks, mākslinieks un tēlnieks.


Plāņi

Plāņi ir apdzīvota vieta Valmieras novada Plāņu pagastā, pagasta centrs. Izvietojušies pagasta dienviddaļā, Vijas upes kreisajā krastā 31 km no novada centra Valmieras un 148 km no Rīgas.


Dubna

Dubna ir apdzīvota vieta Augšdaugavas novada Dubnas pagastā, pagasta centrs. Izvietojusies pagasta centrā Medupes krastos pie autoceļa P64. Dubnā ir pagasta pārvalde, kultūras nams, bibliotēka, feldšeru vecmāšu punkts, katoļu baznīca.


Silene (Skrudalienas pagasts)

Silene (agrāk Borovka) ir apdzīvota vieta Augšdaugavas novada Skrudalienas pagastā, pagasta centrs. Izvietojusies pagasta vidusdaļā Sila ezera ziemeļu krastā pie autoceļa P68. Silenē atrodas pagasta pārvalde, pamatskola, klubs, bibliotēka un Valsts robežsardzes Daugavpils pārvaldes Silenes nodaļa.


Platone

Platone (agrāk arī Vecplatone un Vecplatones muiža) ir apdzīvota vieta Jelgavas novada Platones pagastā, pagasta centrs. Atrodas pagasta vidienē Platones upes abos krastos pie autoceļa A8 un dzelzceļa līnijas Jelgava—Meitene.


Lēdurga

Lēdurga ir apdzīvota vieta Siguldas novada Lēdurgas pagastā, pagasta centrs. Līdz 2021. gada 30. jūnijam atradās Krimuldas novadā. Atrodas pagasta centrā Aģes upes abos krastos 28 km no novada centra Siguldas un 64 km no Rīgas. Lēdurgā atrodas pagasta pārvalde, pamatskola, kultūras nams, brīvdabas estrāde, bibliotēka, sporta centrs, Lēdurgas luterāņu baznīca, dendroloģiskais parks.


Mašīna

Mašīna (no — 'ietaise') ir ietaise, kas paredzēta lietderīga darba veikšanai. To veido piedziņa, izpildsistēmas un vadības sistēmas. Mehānisms no mašīnas atšķiras ar to, ka tas ir paredzēts kustības pārveidošanai un spēku pārnešanai, bet aparāts (no — 'sagatavotais') ir precīza tehniska ierīce vai rūpnieciskā ierīce.


Andris Līgotnis

Andris Līgotnis ( — ) bija latviešu jurists, sabiedrisks darbinieks un politiķis, LR Augstākās Padomes un 5. Saeimas deputāts. Partijas "Latvijas Ceļš" biedrs.


MiG-25

Mikoyan-Gurevich MiG-25 () (NATO pārskata nosaukums: Foxbat) ir augstas virsskaņas pārtvērējs un izlūk-bumbvedējs, kas bija viens no visu laiku visātrākajiem militārajiem lidaparātiem. Padomju Savienības inženieru Mikojana un Gureviča biroja radītais pirmais prototips pirmoreiz pacēlās gaisā 1964. gadā, bet ekspluatācijā nodots 1970. gadā.

Maksimālais ātrums Mach 2,83 +, jaudīgais radars un četras gaisa raķetes uztrauca ASV novērotājus un veicināja McDonnell Douglas F15 Eagle lidmašīnas attīstību 1960. gadu beigās. MiG-25 spējas amerikāņiem radās izdevība izprast labāk 1976. gadā, kad padomju lidotājs izmēģinātājs Viktors Beļenko izbēga ar MiG-25 caur Japānu uz Amerikas Savienotajām Valstīm. MiG-25 sērijas ražošana tika izbeigta 1984. gadā, kopumā tika saražoti 1190 lidaparāti. MiG-25 izmantoja vairāki padomju sabiedrotie un bijušās Padomju Savienības republikas, un tas joprojām tiek ekspluatēts ierobežotā skaitā Krievijā un vairākās citās valstīs. MiG-25 lidmašīna ir izstādīta apskatei Rīgas aviācijas muzejā.


Vāsa

Vāsa (pilsēta) — pilsēta Somijā. Vāsa (karakuģis) — 17. gadsimta Zviedrijas karakuģis. Vāsa (polārstacija) — Zviedrijas polārstacija Antarktīdā. Vāsu dinastija — Zviedrijas karaliskā dinastija, kuru aizsāka Gustavs Vāsa


Zaļvārnu dzimta

Zaļvārnu dzimta jeb zaļo vārnu dzimta, arī krāšņvārnu dzimta (Coraciidae) ir viena no zaļvārnveidīgo putnu kārtas (Coraciiformes) dzimtām. Zaļvārnu dzimtā ir 13 sugas, kas iedalītas 2 ģintīs.

Lielākā daļa zaļvārnu dzimtas putnu dzīvo silta klimata zonās Eirāzijā, Āfrikā un Austrālijā. Vislielākā zaļvārnu sugu dažādība ir Āfrikā. Pastāv viedoklis, ka tieši šajā kontinentā ir izveidojusies zaļvārnu dzimta. Zaļā vārna (Coracias garrulus) ir vienīgā zaļvārnu suga, kas ir sastopama Eiropā, kur tā ligzdo, bet ziemas periodā tā migrē uz Āfriku. Otra suga, kas migrē tālus ceļus ir austrumu zaļvārna (Eurystomus orientalis), kas ligzdo Āzijas austrumos un Austrālijas ziemeļos. Pārējās sugas ir vairāk vai mazāk nometnieces, un, ja migrē, tad nelielus attālumus.


Munin

Munin ir tīklu uzraudzības lietotne, kas parāda diagrammas, izmantojot tīmekļa saskarni. Tajā uzsvars tiek likts uz vienkāršību. Izmantojot Munin, var viegli pārraudzīt datora, tīkla, kā arī lietotņu izmantotos resursus. Ar Munin palīdzību ir viegli noteikt, kas tieši ir par problēmu.

Programma tika izstrādāta Norvēģijā, tās nosaukums cēlies no norvēģu mitoloģijas. Munin tulkojumā nozīmē atmiņa. Programma izmanto RRDtool, kuras veidotājs ir Tobijs Otaiks (Tobi Oetike), un programmēta, izmantojot Perl. Munin ir meistara/mezgla arhitektūra, kurā meistars ik pa laikam "aptaujā" mezglus, lai saņemtu datus. Munin saglabā datus RRD formatā un, ja nepieciešams, pārvērš tos par diagrammām. Munin ir uzrakstīts tā, lai spraudņu veidošana būtu vienkārša.

Viena no labākajām Munin īpašībām ir tās neatkarība no konkrētās sistēmas. Tā var tikt izmantota ne tikai IT nozarē, bet arī tirgzinībā, transporta un sakaru un aviācijas nozarē. RRD datubāzu lielākā priekšrocība ir tās cikliskums. Tās izmērs laika gaitā nepalielinās. Vecie dati tiek arhivēti un pēc laika izdzēsti. Dati par pēdējām 48 stundām tiek saglabāti ar 5 minūšu intervālu, dati par pēdējām 10 dienām tiek saglabāti ar pusstundas intervālu, dati par 449 dienām tiek glabāti ar 1 diennakts intervālu.


PhpMyAdmin

phpMyAdmin ir atvērtā pirmkoda tīmekļa pielikuma rīks, kas uzrakstīts PHP valodā un tas ir paredzēts MySQL datubāžu pārvaldīšanai izmantojot tīmekļa saskarni. phpMyAdmin ļauj izmantojot pārlūkprogrammu pārvaldīt MySQL serveri, izpildot SQL komandas un apskatīt datubāzu un tabulu saturu. Šis pielikums ir ļoti populārs starp tīmekļa izstrādātājiem, jo ļauj pārvaldīt MySQL datubāzi bez tiešas SQL komandu ievades, nodrošina lietotājiem draudzīgu saskarni.

phpMyAdmin tiek plaši izmantots praksē, jo izstrādātāji aktīvi attīsta savu produktu, ņemot vērā visus MySQL datubāzu pārvaldības sistēmu jauninājumus. Lielākā daļa interneta pakalpojumu sniedzēji izmanto šo pielikumu kā vadības paneli, lai sniegtu saviem klientiem iespēju pārvaldīt viņiem piešķirtās datubāzes.

Pieteikums tiek izplatīts saskaņā ar GNU Vispārējo publisko licenci, un tāpēc daudzi citi izstrādātāji integrē to savos produktos, piemēram, XAMPP, Denwer, AppServ.


Rīsera-Larsena šelfa ledājs

Rīsera-Larsena šelfa ledājs () ir piektais lielākais šelfa ledājs Antarktīdas piekrastē. Izvietojies Vedela un Hokona VII jūru piekrastē Princeses Martas krastā Karalienes Modas Zemē. Dienvidrietumos Stenkomas-Vilsas glečera mēle un Lidena sala to atdala no Branta šelfa ledāja, ziemeļaustrumos Norvēģijas rags to atdala no nelielā Kvara šelfa ledāja. Ledāja garums ir ap , platums — no 70 līdz , kopējā platība tiek lēsta ap . Ledāja centrālajā daļā tajā iestiepjas plaša pussala, ko veido Kraula kalni.

Atsevišķas šelfa ledāja daļas atklājuši Viljams Brūss 1904. gadā, Ernests Šekltons 1915. gadā un Jalmars Rīsers-Larsens 1930. gadā. Detālu fotografēšanu un kartēšanu veica norvēģu-britu-zviedru antarktiskā ekspedīcija (NBSAE) 1951.-1952. gadā. Nosaukts par godu vienam no atklājējiem norvēģu pētniekam Jalmaram Rīseram-Larsenam.

Netālu no ledāja frontes kopš 1986. gada darbojas Vācijas vasaras polārstacija Drešere.


Norvēģijas rags

Norvēģijas rags () ir ar ledu klāts zemesrags Princeses Martas krastā Karalienes Modas Zemē Antarktīdā. Atrodas pussalas galā, kas atdala Rīsera-Larsena šelfa ledāju dienvidrietumos no Kvara šelfa ledāja ziemeļaustrumos. Ragu 1930. gada februārī no lidmašīnas atklāja norvēģu pētnieks Jalmars Rīsers-Larsens un nosauca ekspedīcijas kuģa Norvegia vārdā.


Hovards Vebs

Hovards Meltons Vebs (; dzimis Roterhamā, Anglijā) ir angļu futbola tiesnesis un policijas seržants. Pašlaik (2011) tiesā Anglijas futbola Premjerlīgas spēles. Premjerlīgas spēles tiesā kopš 2003. gada. Kopš 2005. gada ir FIFA kategorijas tiesnesis. Viņš ir ticis atzīts par vienu no visu laiku labākajiem futbola tiesnešiem. Tiesneša karjeru uzsāka 1993. gadā kā tiesneša asistents. 2010. gadā viņš tiesāja UEFA Čempionu līgas sezonas finālu un FIFA Pasaules kausa finālu, tā kļūstot par pirmo tiesnesi, kas ir tiesājis abu turnīru finālus vienā gadā. Vēl ir tiesājis 2008. gada Eiropas čempionāta finālturnīrā, FIFA U-20 Pasaules kausā, Eiropas U-21 čempionātā, FA kausa finālā. Viņa tēvs Billijs Vebs arī bija futbola tiesnesis 35 gadus.


1998.—1999. gada NBA sezona

Nacionālās basketbola asociācijas 1998.—1999. gada sezona bija 53. NBA sezona. Šajā sezonā piedalījās 29 komandas (27 no ASV un 2 no Kanādas).

53. NBA sezona netika uzsākta līdz pat līgas lokauta dēļ. Lokauts tika beigts līdz ar parakstīto sešu gadu kolektīvo līgumu starp līgu un tās spēlētājiem. Visas 29 komandas aizvadīja saīsinātu regulāro sezonu ar 50 spēlēm (61% no parastā spēļu skaita regulārajā sezonā). Visas 16 izslēgšanas spēlēm kvalificējušās komandas aizvadīja pilnu izslēgšanas spēļu sēriju izspēli.

Par NBA čempioniem kļuva Sanantonio "Spurs" spēlētāji, kas piecu spēļu finālsērijā pieveica Ņujorkas "Knicks" ar 4—1. Finālsērija ilga no līdz . Par regulārās sezonas vērtīgāko spēlētāju tika atzīts Jūtas "Jazz" basketbolists Karls Malons un par finālsērijas vērtīgāko atzina Timu Dankanu no "Spurs".

1998. gada NBA drafts notika , tajā Losandželosas "Clippers" ar pirmo numuru izvēlējās Maiklu Olovokandi. Līgas lokauta dēļ nenotika Visu zvaigžņu spēle.

Šī bija pirmā reize līgas vēsturē, kad ar astoto numuru izsētā komanda (šoreiz Ņujorkas "Knicks") kvalificējas NBA fināsērijai.


1997.—1998. gada NBA sezona

Nacionālās basketbola asociācijas 1997.—1998. gada sezona bija 52. NBA sezona. Šajā sezonā piedalījās 29 komandas (27 no ASV un 2 no Kanādas).

Par NBA čempioniem kļuva Čikāgas "Bulls" spēlētāji, kas sešu spēļu finālsērijā pieveica Jūtas "Jazz" ar 4—2. Šis "Bulls" bija trešais tituls pēc kārtas un 6. pēdējo astoņu sezonu laikā. Finālsērijas trešajā spēlē tika uzstādīti divi rekordi: lielākā uzvara (42 punktu starpība) un vismazāk gūtie punkti (54 punkti) finālsērijas spēlē. Čikāgas klubs šajā spēlē uzvarēja ar 96-54. Finālsērija ilga no līdz . Par regulārās sezonas un finālsērijas vērtīgāko spēlētāju tika atzīts Čikāgas "Bulls" spēlētājs Maikls Džordans, kurš bija arī sezonas rezultatīvākais spēlētājs.

1997. gada NBA drafts notika , tajā Sanantonio "Spurs" ar pirmo numuru izvēlējās Timu Dankanu. 48. NBA Visu zvaigžņu spēle notika Madison Square Garden arēnā Ņujorkā. Tajā Austrumu komanda uzvarēja Rietumus ar 135—114. Par spēles vērtīgāko spēlētāju tika atzīts Maikls Džordans ("Bulls").

Pēc šīs sezonas "Bulls" spēlētājs Maikls Džordans otrreiz paziņoja par karjeras beigām, viņš 2001. gadā atgriezās Vašingtonas "Wizards" sastāvā.

Sezonas laikā Vašingtonas "Bullets" tika pārsaukts par Vašingtonas "Wizards".


Roterdamas "Feyenoord"

Roterdamas "Feyenoord" (; izrunā: ) ir profesionāls futbola klubs, kas ir bāzēts Roterdamā, Nīderlandē. Kopā ar Amsterdamas "Ajax" un Eindhovenas PSV "Feyenoord" ir viens no "trim lielajiem" Nīderlandes futbola klubiem. Klubs tika dibināts 1908. gadā un kopš dibināšanas brīža spēlē Nīderlandes futbola augstākajā līgā Eredivisie. Savas mājas spēles komanda aizvada Feijenoord Stadion jeb De Kuip stadionā.

Savā pastāvēšanas vēsturē klubs ir izcīnījis 16 Nīderlandes čempiontitulus, 12 Nīderlandes kausus, 2 Nīderlandes superkausus, kā arī vienreiz klubs triumfēja Eiropas kausa izcīņā (pašreizējā UEFA Čempionu līga), divreiz ieguva UEFA kausu un vienu reizi Starpkontinentālo kausu.


Novopangeja

Novopangeja ir nākotnē iespējams superkontinents, pieņemot ka Antarktīda, Austrālija un Austrumāzija apvienosies ziemeļu puslodē, bet Klusais okeāns slēgsies, paplašinot Atlantijas okeānu. Domu par iespējamo superkontinentu postulēja Rojs Livermors () 90. gados, viņš ir veicis ievērojamu pētniecību un izstrādājis teorijas par kontinentu kustību un superkontinentu veidošanos. Viņa pētījumi ir bijuši saistīti ar Pangejas superkontinentu un tā vēsturi, kā arī ar nākotnes superkontinentu hipotēzēm, ieskaitot Novopangeju.

Amāzija, Novopangeja un Pangea Proxima tiek apspriesti grāmatā superkontinents Ted Nield, un parādīta "Pangejas atgriešanās", kas parādīta žurnālā New scientist.


Sīmenss

Sīmenss ir elektrovadītspējas SI mērvienība, kas nosaukta vācu zinātnieka Vernera fon Sīmensa vārdā. Strāvas vadītāja vai pusvadītāja elementiem ar elektrisko pretestību R, vadītspēja G tiek definēta kā

kur I ir elektriskā strāva caur objektu un U ir spriegums (elektrisko potenciālu starpība) starp objektu, tātad 1 sīmensu liela vadītspēja ir vadītājam, kura pretestība ir 1 Ω.

1 S = 1 Ω⁻¹

Piemēri: Rezistoram vadītspēja ar pretestību seši omi ir G = 1 / (6 Ω) ≈ 0,167 S ≈ 167 mS. Vadītājam pielikts 2 V liels spriegums un caur to plūst 0,1 A stipra strāva. Tā vadītspēja ir 0,1 A / 2 V = 0,05 S,


Dispersija (optika)

Viļņu dispersija ( — 'izkliedēts, izkaisīts') optikā ir starojuma viļņu laušanas koeficienta vai arī viļņu izplatīšanās ātruma atkarība no viļņu garuma (vai frekvences). Dispersija raksturo viļņu izplatīšanos vielā. Tiek izšķirta normālā un anomālā dispersija.


Taisnstūra paralēlskaldnis

Ģeometrijā taisnstūra paralēlskaldnis ir daudzskaldnis ar sešām skaldnēm, kas visas ir taisnstūri. Skaldnes ir pa pāriem paralēlas. Diagonāles ir vienādas. Taisnstūra paralēlskaldnim ir 8 virsotnes un 12 šķautnes. Tā speciāls gadījums ir kubs - taisnstūra paralēlskaldnis, kura visas šķautnes ir vienāda garuma. Taisnstūra paralēlskaldņa forma ir ķieģeļiem un dažādiem celtniecībā lietotiem blokiem, kastēm, sērkociņu kastītei un citiem priekšmetiem.


Grāveri

Grāveri () ir apdzīvota vieta Krāslavas novada Grāveru pagastā, pagasta centrs. Izvietojušies pagasta centrā Jazinka ezera dienvidrietumu krastā pie autoceļa P62. Grāveros ir pagasta administrācija, bibliotēka, feldšeru-vecmāšu punkts, pareizticīgo baznīca. Līdz 2019. gadam darbojās pamatskola, kas bija dibināta kā baznīcas skola 1887. gadā.


Priežmale

Priežmale ir apdzīvota vieta Krāslavas novada Kastuļinas pagastā, pagasta centrs. Izvietojusies pagasta vidienē Geraņimovas Ilzas ezera austrumu krastā pie autoceļa P60, 37 km no novada centra Krāslavas un 248 km no Rīgas.


Šķeltova

Šķeltova, arī Šķeltiņi (), ir apdzīvota vieta Krāslavas novada Šķeltovas pagastā, pagasta centrs. Izvietojusies pagasta dienvidrietumu daļā pie Šķeltovas ezera autoceļu Krāslava-Izvalta-Šķeltova-Aglona (V636) un Vasiļova-Višķi-Grāveri (V676) krustojumā. Attālums līdz novada centram Krāslavai ir 21 km, bet līdz Rīgai — 243 km.

Šķeltovā atrodas pagasta administrācija, bibliotēka, kultūras nams, pasta nodaļa, feldšeru-vecmāšu punkts, pareizticīgo baznīca, kas ir valsts nozīmes arhitektūras piemineklis. Līdz 2019. gadam darbojās pamatskola.


2009.—2010. gada Vācijas futbola Bundeslīgas sezona

Vācijas futbola Bundeslīgas 2009.—2010. gada sezona bija 47. Bundeslīgas sezona. Tā sākās , bet noslēdzās . Līgā bija ziemas pārtraukums laika posmā no līdz .

Par 47. Bundeslīgas sezonas čempioniem kļuva Minhenes "Bayern" futbolisti.


Draugi (seriāls)

"Draugi" () ir ASV situāciju komēdija, kuru izveidoja Deivids Kreins un Marta Kaufmane. To pārraidīja TV kanāls NBC laika posmā no līdz . Seriālam ir desmit sezonas, kopumā ir iznākušas 236 sērijas. Seriāla galvenie varoņi ir seši draugi, kas dzīvo Manhatanā, Ņujorkā, bauda dzīvi, kā arī palīdz viens otram atrisināt dažādās dzīves ķibeles.

M. Kaufmane un D. Kreins uzsāka darbu pie seriāla izveides 1993. gada nogalē. Seriāls galvenokārt tika filmēts Bērbankā, Kalifornijas štatā, Warner Bros. Studios. Pēdējo sēriju noskatījās 52,5 miljoni ASV iedzīvotāju, kas to padarīja par ceturto visvairāk skatīto seriālu pēdējo sēriju televīzijas vēsturē, tāpat tas bija 2000. gadu skatītākais televīzijas seriāls.

Seriāls izpelnījās pozitīvas atsauksmes visu tā izrādīšanas laiku, kļūstot par vienu no visu laiku populārākajiem komēdijseriāliem. Seriāls tika nominēts 62 Primetime Emmy balvām, 2002. gadā tika saņemta balva par labāko komēdijseriālu (astotā sezona). TV Guide 2002. gadā to ierindoja 21. vietā savā 50 visu laiku izcilāko TV seriālu sarakstā, Empire Magazine to ierindoja 7. vietā savā 50 visu laiku izcilāko TV seriālu sarakstā.

Seriālā galvenās lomas atveido Dženifere Anistone (Reičela Grīna), Kortnija Koksa (Monika Gellere), Līza Kudrova (Fēbe Bafeja), Metjū Perijs (Čāndlers Bings), Mets Leblāns (Džoijs Tribiāni) un Deivids Švimmers (Ross Gellers).


Latvijas Republikas Zemkopības ministrija

Latvijas Republikas Zemkopības ministrija ir vadošā valsts pārvaldes iestāde, kas izstrādā un realizē Latvijas Republikas politiku lauksaimniecībā, mežsaimniecībā un zivsaimniecībā. Ministrijas darbu vada valsts sekretārs, bet politiskā līmenī nozari pārstāv Latvijas Republikas zemkopības ministrs. Zemkopības ministrija ir atbildīga par Latvijas lauksaimniecību, meža nozari, zivsaimniecību un arī lauku attīstību.


Lidena sala

Lidena sala () ir ar ledu klāta sala Rīsera-Larsena šelfa ledāja dienvidrietumos pie tā frontes 85 km no Antarktīdas krasta. Atdala Rīsera-Larsena šelfa ledāju no Stenkomas-Vilsas glečera mēles. Sala izstiepta ziemeļu-dienvidu virzienā, tās centrālajā daļā 25 km gara šaura pussala gar ledāja fronti. Salu 1967. gada 5. novembrī atklāja ASV Jūras spēku lidotājs Makdonalds (W.R. MacDonald) izlūklidojumā ar lidmašīnu LS-130. Nosaukta par godu ASV Ģeoloģijas dienesta (USGS) topogrāfam Robertam Lidenam (Robert H. Lyddan), kurš plānojis un pārraudzījis Antarktīdas kartēšanas operācijas 1950. gados.


Gravitācijas konstante

Gravitācijas konstante G ir viena no universālajām fizikālajām konstantēm. Gravitācijas konstante ir skaitliski vienāda ar spēku, ar kādu pievelkas divas 1 kg lielas punktveida masas, kuru atstatums ir 1 m.

Eksperimentāli gravitācijas konstanti pirmais noteicis angļu zinātnieks Henrijs Kevendišs 1798. gadā. Astronomiski novērojumi un citi eksperimenti liecina, ka gravitācijas konstante nav atkarīga no ķermeņu masas, formas, sastāva un tā nemainās laika gaitā.


Drešere

Drešere () ir Vācijas sezonāla mobila vasaras nometne Antarktīdā, ko pārvalda Alfreda Vēgenera institūts. Ierīkota uz Rīsera-Larsena šelfa ledāja ap 10 km no tā frontes. Nosaukta par godu vācu biologam Eberhardam Drešeram (Eberhard Drescher). Tiek ierīkota kopš 1986. gada zooloģisko novērojumu programmas veikšanai (tiek novēroti Vedela roņi un imperatorpingvīni). Nometne sastāv no vairākiem stiklaplasta iglu (trīs dzīvojamie, viens saimnieciskais, viens laboratorijas). Iglu nometnes vietā ar helikopteru tiek nogādāti sezonas sākumā un pēc programmas beigām aizvākti. Drošības apsvērumu dēļ nometnes personālā jābūt vismaz četriem cilvēkiem. Kopš 1986. gada īstenotas sešas kampaņas, pēdējā 2003.-2004. gada vasarā, garākā no tām ilgusi 53 dienas.


Soueto

Soueto ir piepilsēta Johannesburgas dienvidrietumos. Aperteīda laikā bija piespiedu dzīvesvieta tumšādainajiem Dienvidāfrikas iedzīvotājiem. Soueto celtniecība sākās 20. gadsimta 50.-60. gados. 2002. gadā Soueto tika apvienota ar Johannesburgu.


Latvijas Krājbanka

AS Latvijas Krājbanka (NASDAQ OMX: LKB1R,NASDAQ OMX: LKB2R) bija Latvijas komercbanka, kura atradās vērtspapīru biržā OMX Riga. Banka dibināta 1924. gadā kā Pasta krājkase. Bankas operācijas turpinājās dažādās formās arī padomju laikos, un turpinājās pēc neatkarības atjaunošanas un pēc bankas privatizācijas. Bankā strādāja 941 darbinieku un tai bija 155 klientu apkalpošanas centru Latvijā. Latvijas Krājbankā atradās 70% no visiem Latvijā atvērtajiem vērtspapīru kontiem.

2011. gada 21. novembra vakarā tika paziņots, ka banka aptur savu darbību sakarā ar konstatēto naudas iztrūkumu tajā.


Aizkraukle (nozīmju atdalīšana)

Aizkraukle var būt: Aizkraukle — pilsēta Vidzemes dienvidu daļā, līdz 1990. gadam tika saukta par Stučku. Aizkraukle — apdzīvota vieta Aizkraukles novadā, Aizkraukles pagasta centrs. Aizkraukle — dzelzceļa stacija līnijā Rīga — Krustpils.


Aizkraukle (ciems)

Aizkraukle ir apdzīvota vieta Aizkraukles novada Aizkraukles pagastā, pagasta centrs. Izvietojusies Aizkraukles pilsētas ziemeļrietumu pierobežā, dienvidos no autoceļa A6. Izveidojusies pēckara gados, apbūve pārsvarā sastāv no individuālās apbūves, kā arī daudzstāvu dzīvojamajām ēkām. Aizkrauklē atrodas pagasta pārvalde (Kalna ielā 20), sākumskola, kultūras nams, bibliotēka.


Mežapupuķu dzimta

Mežapupuķu dzimta (Phoeniculidae) ir viena no degunragputnveidīgo kārtas (Bucerotiformes) putnu dzimtām. Mežapupuķu dzimtā ir 9 sugas, kas iedalītas 2 ģintīs. Nesenā pagātnē mežapupuķu dzimtu sistematizēja zaļvārnveidīgo putnu kārtā (Coraciiformes).

Mežapupuķi ir tuvu radniecīgi pupuķiem, degunragputniem un zemes degunragputniem. Ar pupuķiem mežapupuķiem ir līdzīga ķermeņa uzbūve, līkie, garie knābji un samērā īsie, noapaļotie spārni. Veicot ģenētiskos pētījumus, noskaidrojās, ka abas dzimtas viena no otras ir atdalījušās apmēram pirms 10 miljoniem gadu.


Hērakls

Hērakls (; latīņu valodas versijā Herkuless (Hercules)) ir varonis sengrieķu mitoloģijā. Hērakls bija pusdievs, Alkmēnes un Zeva dēls. Zevs parādījās Alkmēnes vīra izskatā, un viņa ieņēma bērnu no viņa. Nogurusi no vīra neuzticības, Hēra aizsūtīja divas čūskas, lai tās nožņaugtu bērnu, bet jaundzimušais jau bija pietiekami spēcīgs un tās nogalināja. Hēra ienīda Hēraklu un uzsūtīja viņam vājprātu. Prāta aptumsumā Hērakls nogalināja 8 savus bērnus. Kad viņš atgriezās pie prāta, viņš gribēja attīrīties no grēkiem un vērsās pie Delfu orākula. Pītija nolēma, ka Hēraklam vajadzēs kalpot 12 gadus savam brālēnam valdniekam Euristejam, izpildot visas viņa pavēles.


PHPDoc

PHPDoc ir PHP dokumentēšanas formāls standarts, Javadoc adaptācija. Tas nosaka, kā jāveido komentāri programmu kodā. PHPDoc ļauj ārējiem dokumentācijas ģeneratoriem, piemēram, phpDocumentor, izveidot programmatūras koda dokumentāciju. Tāpat šadi koda komentāri palīdz dažām integrētām izstrādes vidēm, piemēram, Zend Studio, NetBeans, Aptana Studio, interpretēt mainīgo tipus un citas neviennozīmības tādā vāji tipizētā programmēšanas valodā, kāda ir PHP.

PHPDoc ļauj dokumentēt gan objektorientēto gan procedurālo kodu.

PHPDoc sastāv no komentāru blokiem, sauktiem par DocBlock. Tas ir paplašināts C++ stila PHP komentārs, kas sākas ar "/**" un beidzas ar "*/". Katras rindas sākumā jābūt "*". Rindas blokā, kuras nesākas ar "*", tiek ignorētas. DocBlock jāatrodas tieši pirms elementa, kuru tas dokumentē.

Blokā var atrasties īpašas atzīmes, kas sākas ar "@" simbolu. Tie informē dokumentēšanas programmu, jā jāparāda informāciju un modificē dokumentācijas izskatu, kā arī ļauj definēt mainīgo tipus (tā kā PHP ir netipizēta valoda).

Atsevišķus PHP failus var apvienot vienā paketē, izmanojot @package atzīmi.


Trieste

Trieste (; ; ) ir ostas pilsēta Itālijas ziemeļaustrumos. Tā atrodas uz zemes strēles starp Adrijas jūru un Itālijas robežu ar Slovēniju. Trieste ir Friuli-Venēcijas Džūlijas reģiona galvaspilsēta.

Pēc kravu apgrozījuma Triestes osta ir otra lielākā osta Itālijā un deviņpadsmitā lielākā osta Eiropā.


338. mikroautobusu maršruts (Rīga)

338. ekspresbusu maršruts bija Rīgas sabiedriskā transporta minibusu maršruts, kas kursēja no Pļavniekiiem līdz Imantai.

Kopš 2013. gada 17. augusta šo maršrutu apkalpo "Rīgas satiksme" apakšuzņēmējs PS "Rīgas mikroautobusu satiksme" (RMS), pirms tam to darīja privātais pārvādātājs SIA "VAS SV". 2016. gada 12. maijā maršruts tika apvienots ar 208. minibusu maršrutu un sāka kursēt no Imantas līdz Pļavniekiem, pirms tam maršruts kursēja no Imantas līdz Maršruta taksometru stacijai Rīgas centrā. No 2018. gada 7. maijā kļuvis par 338. ekspresbusu maršrutu, kurā nedarbojās Rīgas domes piešķirtās atlaides.

Zemās pasažieru plūsmas dēļ no 2021. gada 15. novembra maršruts "īslaicīgi" tika slēgts. RMS maksātnespējas procesa uzsākšana 2022. gada septembrī slēdza maršrutu pavisam.


Sēlpils pils

Sēlpils () ir sens sēļu pilskalns, kas pirms Pļaviņu HES izbūves atradās uz dolomīta erozijas palikšņa Daugavas kreisā krasta kraujā, kura augšējā daļa pēc Pļaviņu HES ūdenskrātuves izveides atrodama uz Daugavas salas. Pēc teritorijas nonākšanas Livonijas ordeņa varā uz sēļu pilskalna uzcelta liela Livonijas ordeņa mūra pils (), kas 16. gadsimtā pat kalpoja par Kurzemes un Zemgales hercogu galma rezidenci valsts Zemgales daļā, otra rezidences vieta bija Kuldīgas pils Kurzemes daļā.

Kurzemes hercogu pils sagrauta 1704. gadā, līdz mūsdienām saglabājies vien priekšpils mūra fragments, kas apskatāms uz Daugavas saliņas pie Vecsēlpils.


Padomju Savienības un Sociālistiskā bloka valstu pārbēdzēju saraksts

Izveidojoties Padomju Savienībai, drīz vien tika ieviesti ierobežojumi padomju pilsoņu emigrācijai no PSRS, tomēr atsevišķi pārbēgšanas gadījumi joprojām notika. Otrā pasaules kara laikā un arī vēlāk līdzīgi ierobežojumi tika ieviesti arī Sociālistiskā (arī Austrumbloka) bloka valstīs.

Līdz pat 1952. gadam, starp Austrumvāciju un Rietumu okupētajām zonām robeža lielāko tiesu bija viegli šķērsojama praktiski jebkurā vietā. Saskaņā ar datiem, no 1949. līdz 1961. gadam, lielākā daļa migrācijas austrumu-rietumu virzienā, notika tieši pāri VDR un VFR robežai, kad apmēram 2,7 miljoni austrumvāciešu emigrēja uz Rietumiem. 1961. gada 13. augustā Berlīnes Austrumu daļu no Rietumu daļas nožogoja ar dzeloņstieplēm, kas vēlāk tika aizvietotas ar dzelzsbetona konstrukcijām, kļūstot par Berlīnes mūri.

Lai gan pilsoņu iespējas starptautiskai ceļošanai tika stingri kontrolētas, tomēr bija gadījumi, kad pārbēdzējiem izdevās šķērsot stingri apsargātās robežas. Zemāk ir saraksts ar ievērojamākajiem pārbēdzējiem no Vācijas Demokrātiskās Republikas, Padomju Savienības, Polijas Tautas Republikas, Bulgārijas Tautas Republikas, Rumānijas Tautas Republikas, Čehoslovākijas Sociālistiskās Republikas, Ungārijas Tautas Republikas un Albānijas Tautas Republikas laika posmā no 1921.-1944. gadam un 1944.-1991. gadam. Saraksts papildināts ar dažiem pēc 1991. gada pārbēdzējiem.


Zaļās vārnas

Zaļās vārnas jeb zilvārnas (Coracias) ir zaļvārnveidīgo kārtas (Coraciiformes) zaļvārnu dzimtas (Coraciidae) putnu ģints.

Lielākā daļa sugu no zaļo vārnu ģints dzīvo silta klimata zonās Eirāzijā un Āfrikā. Zaļā vārna (Coracias garrulus) ir vienīgā zaļo vārnu suga, kas ir sastopama Eiropā, kur tā ligzdo, bet ziemas periodā tā migrē uz Āfriku. Latvijā no zaļvārnu dzimtas ir sastopama viena suga - zaļā vārna (Coracias garrulus). Tās ir retas ligzdotājas, kuru skaits pēdējos gados samazinās. Latvijā 2010. gadā ligzdoja 24 pāri.


Degunragputnu dzimta

Degunragputnu dzimta (Bucerotidae) ir viena no degunragputnveidīgo kārtas (Bucerotiformes) putnu dzimtām. Degunragputnu dzimtā ir 59 sugas, kas iedalītas 15 ģintīs. Degunragputni ir sastopami tropu un subtropu Āfrikā, Āzijā un Melanēzijā. Zinātniskais nosaukums Bucerotidae sasaucas ar putna knābja formu. Grieķu valodā "buceros" nozīmē govs rags.

Nesenā pagātnē degunragputnu dzimtu sistematizēja zaļvārnveidīgo putnu kārtā (Coraciiformes).


Degunragputnveidīgie

Degunragputnveidīgie (Bucerotiformes) ir putnu kārta, kas apvieno 4 mūsdienās dzīvojošas dzimtas. Tie ir degunragputni, zemes degunragputni, pupuķi un meža pupuķi. Nesenā pagātnē šīs dzimtas tika klasificētas zaļvārnveidīgo putnu kārtā.

Degunragputnveidīgie ir vecās Pasaules putni, kas sastopami Eirāzijā, Austrālāzijā un Āfrikā. Latvijā sastopama viena degunragputnveidīgo putnu suga — pupuķis (Upupa epops). Tas novērojams samērā reti, jo Latvija atrodas tuvu sugas izplatības areāla ziemeļu robežai.


Eirodziesma 2011

Eirodziesma 2011 bija 56. starptautiskā Eirovīzijas dziesmu konkursa Latvijas nacionālā atlase, kuras fināls notika Ventspilī. Par Eirodziesmas uzvarētājiem un Latvijas pārstāvjiem Eirovīzijā kļuva grupa Musiqq ar dziesmu Angel in Disguise.


TBWA Latvija

TBWA\Latvija ir reklāmas aģentūra Latvijā, kas pārstāv starptautisko reklāmas un mārketinga komunikāciju tīklu TBWA\Worldwide. Uzņēmuma lielākie klienti ir McDonald's, Tet, Starptautiskā lidosta "Rīga", Latvijas Loto, Elektrum.


1995.—1996. gada NBA sezona

Nacionālās basketbola asociācijas 1995.—1996. gada sezona bija 50. NBA sezona. Šajā sezonā piedalījās 29 komandas (27 no ASV un 2 no Kanādas).

Par NBA čempioniem kļuva Čikāgas "Bulls" spēlētāji, kas sešu spēļu finālsērijā pieveica Sietlas "SuperSonics" ar 4—2. Šis "Bulls" bija ceturtais tituls kluba pastāvēšanas vēsturē. Finālsērija ilga no līdz . Par regulārās sezonas un finālsērijas vērtīgāko spēlētāju tika atzīts Čikāgas "Bulls" spēlētājs Maikls Džordans, kurš bija arī sezonas rezultatīvākais spēlētājs.

1995. gada NBA drafts notika , tajā Goldensteitas "Warriors" ar pirmo numuru izvēlējās Džo Smitu. Tāpat notika 1995. gada NBA paplašināšanās drafts, kurā divas līgas jaunpienācējas Vankūveras "Grizzlies" un Toronto "Raptors" varēja izvēlēties spēlētājus 1995.—1996. gada sezonai. 46. NBA Visu zvaigžņu spēle notika Alamodome arēnā Sanantonio. Tajā Austrumu komanda uzvarēja Rietumus ar 129—118. Par spēles vērtīgāko spēlētāju tika atzīts Maikls Džordans ("Bulls").


1996.—1997. gada NBA sezona

Nacionālās basketbola asociācijas 1996.—1997. gada sezona bija 51. NBA sezona. Šajā sezonā piedalījās 29 komandas (27 no ASV un 2 no Kanādas).

Par NBA čempioniem kļuva Čikāgas "Bulls" spēlētāji, kas sešu spēļu finālsērijā pieveica Jūtas "Jazz" ar 4—2. Šis "Bulls" bija piektais tituls kluba vēsturē. Finālsērija ilga no līdz . Par regulārās sezonas vērtīgāko spēlētāju tika atzīts Karls Malons ("Jazz"), finālsērijas vērtīgāko — Čikāgas "Bulls" spēlētājs Maikls Džordans, kurš bija arī sezonas rezultatīvākais spēlētājs.

1996. gada NBA drafts notika , tajā Filadelfijas "76ers" ar pirmo numuru izvēlējās Elenu Aiversonu. 47. NBA Visu zvaigžņu spēle notika Gund Arena arēnā Klīvlendā. Tajā Austrumu komanda uzvarēja Rietumus ar 132—120. Par spēles vērtīgāko spēlētāju tika atzīts Glens Raiss ("Hornets").


Karmena (opera)

Karmena ir franču komponista Žorža Bizē opera četros cēlienos. Tā ir viena no populārākajām un biežāk uzvestajām operām. Operas libreta pamatā ir Prospēra Merimē tāda paša nosaukuma novele, kura tika izdota 1845. gadā.

Bizē "Karmenu" rakstīja 2 gadus; tās pirmizrāde notika Parīzē. Operas pirmizrāde guva pārsvarā negatīvu vērtējumu. Parīzes kritiķi tūlīt pēc pirmizrādes operu nosaukuši par netikumisku, bet mūziku - bezjēdzīgu. "Karmenas" popularitāte sākās pēc tās uzvešanas Vīnē tā paša gada oktobrī.


Pīle

Par pīli sauc daļu pīļu dzimtas (Anatidae) putnu. Pīļu dzimta ir plaša, un tai ir vairākas apakšdzimtas, no kurām 8 apakšdzimtās tiek sistematizētas dažādu sugu pīles. Visas pīles ir ūdensputni, un tās dzīvo gan saldūdenī, gan sālsūdenī. Tās ir vidēji lieli putni, bet mazākas kā gulbji un zosis. Latviešu valodā dažas pīļu sugas tiek sauktas arī par gaurām, gaigalām, kākauļiem, ķerrām un krīkļiem. Dažu apakšdzimtu pīļu sugas tiek sauktas par zosīm, kā piešspārnu zosis un svilpējzosis, lai gan patiesībā tās ir liela auguma pīles.

Ar pīlēm reizēm jauc citus ūdensputnus, kuriem ir līdzīgas, noapaļotas formas, bet tie tomēr nav tām tuvu radniecīgi. Tādi ir gārgales, dūkuri, dumbrvistiņas un lauči. Pīles pēc peldēšanas veida iedalās peldpīlēs un nirējpīlēs. Peldpīles barību iegūst, iegremdējot ķermeni līdz pusei ūdenī, bet nirējpīles ienirstot. Lidojot nirējpīles atšķirībā no peldpīlēm ļoti strauji vēzē spārnus.

Pīles ir sastopamas visos kontinentos, izņemot Antarktīdu. Pīļu sugas, kas dzīvo ziemeļu reģionos ziemas periodā migrē dienvidu virzienā, bet siltākos reģionos dzīvojošās sugas ir nometnieces. Visbiežāk sastopamā pīļu suga ir meža pīle (Anas paltyrhynchos), kas sastopama arī visā Latvijā. Visā pasaulē pīle ir iecienīts medījums.


Papaja

Papaja jeb meloņkoks (Carica papaya) ir vienīgā suga papaju ģintī, kas pieder papaju dzimtai. Pēc ģenētiskajiem pētījumiem, radniecīgākā suga papajām ir babako (Vasconcellea pentagona). Papajas ir aptuveni sešu metru augsti koki. Par papaju izcelsmes vietu uzskata Meksikas dienvidus un Centrālameriku. Mūsdienās tā tiek kultivēta tropu un subtropu joslas zemēs visā pasaulē. To augļus cilvēki izmanto uzturā. Vadošās papaju augļu eksportētājvalstis ir Indija, Brazīlija, Nigērija, Indonēzija un Meksika.


Zivjudzenīšveidīgie

Zivjudzenīšveidīgie, zivju dzenīšu apakškārta (Alcedines) ir zaļvārnveidīgo (Coraciiformes) putnu apakškārta, kas apvieno maza un vidēja auguma putnu grupu ar košu apspalvojumu. Zivjudzenīšu apakškārtā ir trīs dzimtas, kas apvieno 133 sugas. Lielākā un plašākā dzimta ir zivju dzenīšu dzimta (Alcedinidae) ar 114 sugām.

Zivju dzenīšu apakškārtas putni ir izplatīti visā pasaulē, bet vislielākā sugu dažādība ir sastopama Āzijā, Āfrikā un Austrālijā. Todiji un momoti sastopami tikai Jaunajā Pasaulē. Lielākā daļa šīs apakškārtas putnu dzīvo tropu biomā.


Rokasbirze

Rokasbirze ir ciems Dienvidkurzemes novada Aizputes pagastā, pagasta centrs. Izvietojusies Aizputes pilsētas rietumu pierobežā pie autoceļa P112, 38 km no novada centra Grobiņas un 182 km no Rīgas.

Apdzīvotā vieta izveidojusies pēc Otra pasaules kara pie Aizputes pagasta valdes. Rokasbirzē atrodas pagasta administrācija ("Krustceļos"), saieta nams "Rokasbirze", pamatskola, bibliotēka. Ciemā atrodas vēstures piemineklis Kaujas vieta "Rokas birzs", saukts Bleķa Miķelis.


Autoceļš P70

|} |} P70 autoceļš Svente—Lietuvas robeža (Subate) ir reģionālais Latvijas autoceļš, kas savieno autoceļu A14 Sventē ar Lietuvas robežu pie Subates. Autoceļa kopējais garums ir 39 km un tas visā garumā klāts ar asfaltbetona segumu. Ceļš šķērso Augšdaugavas novadu.


Optiskais stiprums

Optiskais stiprums raksturo lēcas staru lauztspēju. Lēcai, kuras fokusa attālums ir F\!, optisko stiprumu D\! nosaka pēc formulas

D = (nl/nv - 1)(1/R1 + 1/R2), kur nl - lēcas materiāla gaismas laušanas koeficients; nv - gaismas laušanas koeficients vidē, kurā atrodas lēca; R1 un R2 - lēcas sfērisko virsmu rādiusi.

D = D1 + D2 + D3 + ... + Dn

Optisko stiprumu mēra dioptrijās un tas ir apgriezts lielums fokusa attālumam. Ja fokusa attālums ir 1 m, tad optiskais stiprums ir 1 dioptrija (m⁻¹).


Preiļu galvenā bibliotēka

Preiļu galvenā bibliotēka ir izglītības, informācijas un kultūras iestāde, kas pilda savas funkcijas saskaņā ar Latvijas Republikas bibliotēku likumu un citiem Latvijas Republikas normatīvajiem aktiem. Bibliotēka ir Preiļu novada domes struktūrvienība un tās darbības mērķis ir iedzīvotāju bibliotekārā, bibliogrāfiskā un informacionālā apkalpošana. Preiļu galvenā bibliotēka konsultē un sniedz metodisko palīdzību 18 Preiļu novada pašvaldību bibliotēkām.


Selbukta

Selbukta (, ) ir ap 50 km plats atvērts līcis Hokona VII jūras piekrastē Antarktikā. Izvietojies pie Rīsera-Larsena šelfa ledāja frontes dienvidrietumos no Norvēģijas raga. Līci 1930. gadā atklāja Norvēģu polārpētnieks Jalmars Rīsers-Larsens un nosauca pēc tur mītošajiem roņiem par "roņu līci".


100 (skaitlis)

Simts jeb 100 ir naturāls skaitlis, kurš atrodas starp 99 un 101. Normālformā to pieraksta šādi: 10². Romiešu skaitļu sistēmā simtu apzīmē ar C. SI sistēmā simta daudzkārtnis ir hekto, piemēram, hektopaskāli, hektolitri un tamlīdzīgi. Binārajā skaitīšanas sistēmā simts ir 1100100. Skaitli 100 izmanto procentu aprēķināšanā. 100% norāda uz maksimālo daudzumu.

Kādas mērvienības simto daļu raksta kā 10⁻² un tās apzīmēšanai lieto prievārdu centi-, piemēram, metra simtā daļa ir centimetrs (cm), grama simtā daļa ir centigrams (cg).

Kāda lieluma simtās daļas sauc par procentiem (%) no - "sadalīšana simtdaļās".


JZ Microphones

JZ Microphones (Juris Zarins Microphones) ir Latvijas uzņēmums, kas nodarbojas ar mikrofonu un ierakstu piederumu ražošanu.


Melnais janvāris

Melnais janvāris () jeb Asiņainais janvāris () bija civiliedzīvotāju slaktiņš, ko 1990. gada 20. janvārī veica Padomju armijas daļas, pārņemot varu Azerbaidžānas PSR galvaspilsētā Baku.


Autoceļš P75

|} |} P75 autoceļš Jēkabpils—Lietuvas robeža (Nereta) ir Latvijas reģionālais autoceļš, kas savieno autoceļus A6 un A12 Jēkabpilī caur Viesīti un Neretu ar Lietuvas robežu Neretaslaukos. Autoceļa kopgarums ir 60,5 km ar asfalta segumu. Ceļš šķērso Jēkabpils un Aizkraukles novadus.


Zivju dzenīšu dzimta

Zivju dzenīšu dzimta (Alcedinidae) ir viena no zaļvārnveidīgo (Coraciiformes) putnu kārtas dzimtām, kas pieder zivju dzenīšu apakškārtai (Alcedines). Zivju dzenīšu dzimtā ir 114 sugas, kas iedalītas trīs apakšdzimtās. Lielākā daļa šīs apakškārtas putnu dzīvo tropu biomā, daļa sugu uzturas tikai mežos.


Bruņurupuči nindzjas

Bruņurupuči nindzjas (, arī TMNT un Teenage Mutant Hero Turtles) ir komiksu, animācijas seriālu un filmu franšīze. Galvenie varoņi ir bruņurupuči, kuri nosaukti dažādu itāļu mākslinieku vārdos. Galvenie varoņi dzīvo Ņujorkā un cīnās pret dažādām radībām, bet vienlaikus cenšas būt nepamanāmi sabiedrībā. Tēlu pirmā parādīšanās bija 1984. gada komiksa grāmatā.

Tēli sākotnēji bija tikai komiksu grāmatas varoņi, pirms kļuva par filmu un animācijas seriālu franšīzi. Franšīze kļuva ļoti populāra 1980 gadu beigās un 1990 gadu sākumā. Tēlus izveidoja Kevins Īstmens un Pīters Lairds.


Jirži Hudlers

Jirži Hudlers (; dzimis Olomoucā) ir čehu hokejists, spēlē kreisās malas uzbrucēja pozīcijā, Čehijas hokeja izlases dalībnieks. Pašlaik (2016) pārstāv Nacionālās hokeja līgas klubu Dalasas "Stars".


Ruslans Salejs

Ruslans Salejs (; dzimis Minskā, miris 2011. gada 7. septembrī) bija baltkrievu hokejists, aizsargs, Baltkrievijas hokeja izlases ilggadējs spēlētājs.


Maiks Modano

Maiks Modano (; dzimis Livonijā) ir bijušais ASV hokejists, spēlējis centra uzbrucēja pozīcijā, bijis ASV hokeja izlases ilggadējs spēlētājs. Viņš ir visu laiku rezultatīvākais amerikāņu NHL spēlētājs. Praktiski visu savu 22 sezonas ilgo Nacionālās hokeja līgas karjeru aizvadīja Dalasas "Stars" rindās, kopā ar kuru 1999. gadā izcīnīja Stenlija kausu. 2014. gadā tika uzņemts Hokeja slavas zālē.


Dragon C1

Dragon C1 jeb COTS Demo Flight 1 bija ASV uzņēmuma SpaceX bezpilota kosmosa kuģa Dragon pirmais izmēģinājumu lidojums, kas notika 2010. gada decembrī. Šis bija NASA Komerciālo orbitālo transportēšanas pakalpojumu COTS programmas, kurā piedalās SpaceX, pirmais demonstrācijas lidojums.

Dragon C tika palaists 15:43 UTC ar nesējraķeti Falcon 9 no Kanaveralas zemesraga Gaisa spēku stacijas. Kā sekundārā krava tam bija 8 nanopavadoņi SMDC-ONE, QbX-2, Perseus 003, Perseus 001, QbX-1, Perseus 002, Perseus 000, Mayflower. Aptuveni 45 minūtes pēc starta nanopavadoņi tika izlaisti no Falcon 9 otrās pakāpes nanopavadoņu palaišanas iekārtas.

Pēc diviem Zemes apriņķojumiem Dragon C1 nolaižamais aparāts nolaidās Klusajā okeānā.

Galvenais lidojuma uzdevums bija kosmosa kuģa orbitālo manevru veikšana un nolaižamā aparāta izmēģinājumi. Tāpat arī tika veiktas Falcon 9 uzlabojumu pārbaudes pēc tam, kad 1. lidojumā raķetes pirmā pakāpe bija neparedzēti sākusi griezties. Sakari ar kosmisko aparātu tika uzturēti ar NASA TDRS pavadoņu sistēmas starpniecību.

Pēc kosmosa kuģa palaišanas zemajā orbītā Falcon 9 otrā pakāpe orbītā tika iedarbināta atkārtoti, kas ļāva tai sasniegt 11 000 km augstumu.


Zivju dzenīši

Zivju dzenīši (Alcedo) ir viena no zivju dzenīšu dzimtas (Alcedinidae) zaļvārnveidīgo putnu ģintīm, kas apvieno 7 sugas.

Tās mājo Āfrikā un Eirāzijā. Lielākā sugu dažādība sastopama Āzijā. Eiropā un Latvijā ir sastopama tikai viena šīs ģints suga — zivju dzenītis (Alcedo atthis). Tas ir ietverts Latvijas Sarkanās grāmatas 3. kategorijā.


Zivju dzenītis

Zivju dzenītis jeb Eirāzijas zivju dzenītis (Alcedo atthis) ir neliela auguma zivju dzenīšu dzimtas (Alcedinidae) zaļvārnveidīgais putns. Tam ir septiņas pasugas. Sastopams lielā daļā Eirāzijas, arī Latvijā zivju dzenītis ir diezgan parasts ligzdotājs.

Zivju dzenītis ir viens no ekosistēmas indikatoriem, tā klātesamība norāda uz tīriem ūdeņiem, zivju bagātību un kopējo ekosistēmas veselīgumu. Šo asociāciju izmanto Latvijas Dabas fonds, savā logo grafiski attēlojot zivju dzenīti. 2020. gadā tika izraudzīts par gada putnu Latvijā.


Puštu

Puštu () ir indoeiropiešu saimes indoirāņu atzara valoda. Šajā valodā galvenokārt sarunājas puštuni, kas dzīvo Afganistānā un Pakistānā. 1936. gadā puštu kļuva par Afganistānas valsts valodu. Tā ir dzimtā valoda aptuveni 40—55% Afganistānas iedzīvotāju, savukārt Pakistānā puštu valodu prot aptuveni 15% iedzīvotāju.

Šajā valodā sarunājas arī ievērojamas puštu mazākumtautības Irānā, Tadžikistānā, Apvienotajos Arābu Emirātos, Indijā, Saūda Arābijā un Apvienotajā Karalistē. Valodai ir trīs galvenie dialekti: ziemeļu puštu, centrālais puštu un dienvidu puštu. Savstarpēja saprašanās starp centrālo un "ārējo" dialektu runātājiem ir apgrūtināta. Centrālajos dialektos runā līdz pat 15 % no visiem puštu valodā runājošajiem.

Precīzs valodas pratēju skaits nav zināms. Dažādos avotos ir minēts no 40 miljoniem līdz 60 miljoniem puštu pratēju.


Medņu ģints

Medņi, medņu ģints (Tetrao) ir viena no fazānu dzimtas (Phasianidae) ģintīm, kas apvieno divas sugas.

Medņu ģints putni ir sastopami Eiropas un Āzijas mērenā klimata joslā. Akmeņu mednis (Tetrao parvirostris) sastopams tikai Āzijā: Krievijas austrumreģionos, Mongolijas un Ķīnas ziemeļos. Visas medņu ģints sugas ir samērā retas, un to skaits samazinās.


1898. gads Latvijā

Šajā lapā ir apkopoti 1898. gada notikumi Latvijas vēsturē. Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).


Kvara šelfa ledājs

Kvara šelfa ledājs (, ) ir šelfa ledājs Princeses Martas krastā Karalienes Modas Zemē Antarktīdā. Izvietojies starp Norvēģijas ragu rietumos un Sērosena grēdu austrumos. Ledājs ir ap 35 km plats un tā fronte ir ap 55 km gara. Nosaukts par godu norvēģu-zviedru-britu antarktiskās ekspedīcijas dalībniekam radiotehniķim Leslijam Kvaram (Leslie Quar), kurš gāja bojā vadot traktoru un pārkrītot pār ledāja malu 1951. gada 24 februārī.

Uz Kvara ledāja no 1949. līdz 1952. gadam darbojās Norvēģijas, Zviedrijas un Lielbritānijas apvienotās antarktiskās ekspedīcijas polārstacija Modheima. 1987. gadā uz ledāja tika ierīkota PSRS vasaras stacija Družnaja III.


Attēls:Building Base Camp at Maudheim.jpg

Attēls no SPRI Picture Library. Bāze aprakta sniegā, brīvu attēlu iegūt nav iespējams.


Bišu dzeņu dzimta

Bišu dzeņu dzimta jeb bišķērāju dzimta (Meropidae) ir viena no zaļvārnveidīgo kārtas (Coraciiformes) putnu dzimtām. Bišu dzeņu dzimtā ir 27 sugas, kas iedalītas 3 ģintīs.

Lielākā daļa bišu dzeņu dzimtas sugas dzīvo Āfrikā un Āzijā. Eiropā un Latvijā ir sastopama viena suga — bišu dzenis (Merops apiaster). Arī Austrālijā un Jaungvinejā mājo tikai viena suga — varavīksnes bišu dzenis (Merops ornatus). Lielākā daļa bišu dzeņu mājo atklātā, sausā ainavā, savannā, skrajos mežos un krūmājos. Tomēr dažas sugas apmetas uz dzīvi mežā, lai gan arī šīs sugas izvēlas mežmalas, upju krastus un ceļmalas.


Dioptrija

Dioptrija ( — caur, optos — redzams) ir lēcas stipruma mērvienība un ar to izsaka lēcas optisko stiprumu. Tas ir apgriezts lielums fokusa attālumam. Ja fokusa attālums ir 1 m, tad optiskais stiprums ir 1 dioptrija (m⁻¹). Gaismu sakopojošām lēcām stiprums dioptrijās ir pozitīvs, bet izkliedējošām — negatīvs. Dioptrija nav SI mērvienība, taču to plaši lieto optikā un oftalmoloģijā. Dioptrijās mēdz izteikt ne tikai briļļu optisko stiprumu, bet arī redzes novirzes no normas. Piemēram, ja cilvēka tuvredzības lielums ir –3 dioptrijas (D vai dpt), tad viņam jānēsā brilles, kuru lēcu stiprums ir –3 dioptrijas. Tālredzīgiem cilvēkiem briļļu lēcu stiprums ir pozitīvs.


Fokometrija

Fokometrija ir lēcu un optisko sistēmu fokusa attāluma noteikšana. Ierīci šādai attāluma noteikšanai sauc par fokometru. Fokometrijas metodes ir dažādas. Tās cita no citas atšķiras ar mērījumu precizitāti. Nosakot fokusa attālumu, jāzina nepieciešamā precizitāte un atkarībā no tās jāizvēlas attiecīgā metode.


Bišu dzeņi

Bišu dzeņi jeb bišķērāji (Merops) ir zaļvārnveidīgo kārtas (Coraciiformes) putnu ģints, kas pieder bišu dzeņu dzimtai (Meropidae). Bišu dzeņu ģintī ir 24 sugas. Lielākā daļa bišu dzeņu sugu dzīvo Āfrikā un Āzijā. Eiropā un Latvijā ir sastopama viena suga — bišu dzenis (Merops apiaster). Arī Austrālijā un Jaungvinejā mājo tikai viena suga — varavīksnes bišu dzenis (Merops ornatus).


Sardīniešu valoda

Sardīniešu jeb sardu valoda ir romāņu grupas valoda, kurā runā lielākā daļa Sardīnijas salas iedzīvotāju, izņemot salas ziemeļu daļu, kur runā korsikāņu valodas dialektos un dažas rietumu piekrastes pilsētas, kur runā katalāņu un ligūriešu valodā. Salīdzinot ar citām romāņu valodām, sardīniešu valodā ir saglabājies visvairāk fonētisku un gramatisku elementu no latīņu valodas. Jūtama arī katalāņu un spāņu valodas ietekme.


Cīrava

Cīrava ir apdzīvota vieta Dienvidkurzemes novada Cīravas pagastā, pagasta centrs. Izvietojusies pagasta centrā Durbes upes krastos pie Rudītes, Cepļupes un Dubeņas ietekas tajā. Cīravā atrodas pagasta administrācija, arodskola, bērnudārzs, kultūras nams, bibliotēka, ambulance, luterāņu baznīca, sporta laukums, lidlauks, dzirnavas. Atrodas 30 km attālumā no novada centra Grobiņas, 15 km attālumā no tuvākās pilsētas Aizputes un 194 km no Rīgas.


Jūlijs Dievkociņš

Jūlijs Dievkociņš (dzimis , Aronas pagastā, miris , Biržu pagastā) bija latviešu dzejnieks, bērnu rakstnieks, skolotājs un revolucionārs.


1897. gads Latvijā

Šajā lapā ir apkopoti 1897. gada notikumi Latvijas vēsturē. Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).


Džūljans Asānžs

Džūljans Pols Asānžs (; izrunā: ; dzimis ) ir austrāliešu žurnālists, izdevējs un interneta aktīvists. Viņš visplašāk ir zināms kā anonīmās informācijas nopludināšanas interneta vietnes WikiLeaks galvenais redaktors un sabiedrisko attiecību pārstāvis. Pirms tam viņš strādājis par datorsistēmu programmētāju.


ACF Fiorentina

ACF Fiorentina, bieži vien saukta vienkārši Fiorentina, ir profesionāls Itālijas futbola klubs no Florences Toskānā. Dibināts 1926. gadā, apvienojoties diviem klubiem, Fiorentina lielāko daļu pastāvēšanas laika ir atradusies augstākajā Itālijas futbola līgā; tikai četri klubi ir aizvadījuši vairāk Serie A sezonu.

Fiorentina divreiz uzvarējusi Itālijas čempionātā (1955./56. un 1968./69. gada sezonā), kā arī sešas reizes Itālijas kausā un vienu reizi Itālijas superkausā. Eiropas klubu turnīros Fiorentina 1960./61. gada sezonā ieguva Kausu ieguvēju kausu un zaudēja finālā gadu vēlāk. Eiropas kausa finālā viņi iekļuva 1956./57. gada turnīrā, kur zaudēja Real Madrid. Visbeidzot, neizdevās uzvarēt arī UEFA kausa finālā 1989./90. gada sezonā.

Kopš 1931. gada klubs mājas spēles aizvada Artēmio Franki stadionā. Stadiona ietilpība šobrīd ir 47 282 skatītāju. Stadionam gadu gaitā ir bijuši arī citi nosaukumi un tas vairākkārt rekonstruēts. Fiorentina populāra iesauka ir Viola, saistībā ar atšķirīgo violeto kluba krāsu, kas parādās logo un mājas formās.


Jitlande

Jitlande (, ) ir pussala Eiropā starp Baltijas jūru un Ziemeļjūru. Pussalas ziemeļdaļa un vidusdaļa pieder Dānijai, bet dienvidu daļa pieder Vācijai.

Jitlandes pussalas kopējā platība ir ap 40 000 km². Augstums sasniedz līdz 171 metram virs jūras līmeņa. Ziemeļrietumos krasts ir līdzens, austrumos līčains, bet dienvidrietumos raksturīgas vatu joslas (Vatu jūra). Rietumu daļā lēzenas morēnu augstienes, austrumos tipisks ir morēnu pauguraiņu reljefs, bet ziemeļos lielākoties sastopami līdzenumi, kāpas. Jitlandes pussalai raksturīgs mērens jūras klimats. Derīgie izrakteņi — nafta, dabasgāze, diatomīts, kūdra, liginīti, māls, kaļķakmens un citi. Pussalas rietumu daļā pamatā podzolētās augsnes, bet austrumos un ziemeļrietumos meža brūnās augsnes. Jitlandē ir daudz upju un ezeru.

Lielākā pilsēta Dānijai piederošajā daļā ir Orhūsa (Vidusjitlandes reģions), Vācijai piederošajā pusē — Ķīle (Šlēsviga-Holšteina).


Aleksandrs Jagellons

Aleksandrs Jagellons (arī Aleksandrs Jagellončiks, Aleksandrs Jagelonietis, Aleksandrs Jagailietis) (), Lietuvas liekņazistē Aleksandrs I (, ; dzimis , miris ) bija Jagellonu dinastijas Lietuvas dižkungs no 1492. līdz 1506. gadam un Polijas karalis no 1501. līdz 1506. gadam. 1501. gadā viņš noslēdza aizsardzības un sadarbības līgumu uz 10 gadiem starp Livonijas konfederāciju un Lietuvas dižkunigaitiju.


Ādolfs Eihmanis

Oto Ādolfs Eihmanis (, dzimis , miris ) bija SS oberšturmbanfīrers, viens no galvenajiem holokausta organizatoriem. Vācijas Valsts drošības pārvaldes (RSHA) IV-B-4 nodaļas vadītājs. Šī nodaļa atbildēja par ebreju deportēšanu uz iznīcināšanas vietām.

Dzimis uzņēmēju ģimenē Zolingenē, Vācijā. Bērnību un jaunību pavadīja Lincā, Austrijā. 1933. gadā atgriezās Vācijā. Trīsdesmito gadu sākumā pēc ģimenes drauga Ernsta Kaltenbrunnera ieteikuma iestājās NSDAP un SS. Pēc nacistu nākšanas pie varas 1933. gadā sāka strādāt Dahavas koncentrācijas nometnes administrācijā. 1934. gadā pārgāja darbā uz SD. Pēc anšlusa darbojās Austrijas teritorijā. 1939. gadā, nodibinoties RSHA, atgriezās Berlīnē. 1942. gada janvārī piedalījās Vanzē konferencē. No 1944. līdz 1945. gadam darbojās Ungārijā, kur vadīja ebreju deportāciju no valsts.

Pēc Otrā pasaules kara ASV varas iestādes Ā. Eihmani sagūstīja, tomēr viņš netika identificēts. 1946. gadā izbēga no ASV gūsta un kādu laiku slēpās kādā ciematā Lineburgas tīrelī. 1950. gadā ar Sarkanā Krusta pasi caur Itāliju aizbēga uz Argentīnu, kur ar viltotiem dokumentiem dzīvoja līdz pat 1960. gadam, kad Mossad aģenti viņu sagūstīja un izveda uz Izraēlu. Izraēlā Ādolfu Eihmani tiesāja par kara noziegumiem un noziegumiem pret cilvēci. 1962. gadā viņam piesprieda nāvessodu pakarot, un šis pagaidām ir vienīgais civilais nāvessods Izraēlas vēsturē.

Eihmaņa prāvas ietekmē Hanna Ārente uzrakstīja pazīstamo eseju "Eihmanis Jeruzalemē" (Eichmann in Jerusalem), kurā izvirzīja tēzi par ļaunuma banalitāti.


Novaja Zemļa

Novaja Zemļa ( — 'Jaunā zeme') ir Krievijas Federācijai piederošs salu arhipelāgs Ziemeļu Ledus okeānā starp Barenca un Karas jūrām. Administratīvi ietilpst Arhangeļskas apgabalā kā atsevišķs administratīvais pilsētas rajons (городской округ). Kopš 1954. gada daļu arhipelāga teritorijas aizņem kodolieroču izmēģinājumu poligons. Vienīgās pastāvīgi apdzīvotās vietas ir armijas pilsētiņas Belušja Guba un Rogačova, kā arī Krievijas vecākā polārstacija Malije Karmakuli.


Zalve

Zalve ir apdzīvota vieta Aizkraukles novada Zalves pagastā, pagasta centrs. Izvietojusies pagasta austrumu daļā pie autoceļa P86 un Zalvītes upes un ir lielākā pagasta apdzīvotā vieta. Ciemā atrodas pagasta pārvalde un pasta nodaļa. Zalves pamatskola bijušajā Lielzalves muižā tika slēgta 2009. gadā, pie tās atrodas Zalves parks. Darbojas pārtikas un saimniecības preču veikals. Blīvāka apbūve izveidojusies Zalves ciema dienvidu daļā, kur atrodas neliels "līvānu" tipa 15 savrupmāju apbūves kvartāls. Ciema rietumu daļu aizņem bijušās kolhoza darbnīcu un graudu kaltes ēkas. Savukārt austrumu daļā atrodas četras trīsstāvu daudzdzīvokļu mājas.


Zolva

Zolva ir skrajciems Riebiņu novada Rušonas pagastā. Ciems atrodas pie Rušenicas meža, Zolvas ezera krastā, netālu no autoceļa A13; tajā atrodas Zolvas kapi.


Sproģi (Zalves pagasts)

Sproģi (agrāk Oškalns, Strodi) ir apdzīvota vieta Aizkraukles novada Zalves pagastā. Izvietojusies Dienvidsusējas krastos gar autoceļu P73 Vecumnieki – Nereta – Subate. Blīvākā apbūve izveidojusies ciema centrālajā daļā, kur atrodas pārtikas un saimniecības preču veikals, trīs trīsstāvu daudzdzīvokļu ēkas, bijušā kultūras nama ēka un savrupmāju apbūves teritorija. Ciema dienvidrietumu daļā atrodas Damasānu kapi un neliels kokapstrādes uzņēmums. Savukārt ciema ziemeļu daļā atrodas Sproģu pamatskola. Uz dienvidaustrumiem no tās atrodas bijušās Sproģu darbnīcu, garāžu un graudu uzglabāšanas un kaltēšanas ēkas. Ciema rietumu daļā Dienvidsusējas krastā atrodas notekūdeņu attīrīšanas iekārtas.


Sproģi (nozīmju atdalīšana)

Sproģi var būt: Sproģi — apdzīvota vieta Inešu pagastā; Sproģi — apdzīvota vieta Mārsnēnu pagastā; Sproģi — apdzīvota vieta Rankas pagastā; Sproģi — apdzīvota vieta Rožupes pagastā; Sproģi — apdzīvota vieta Zalves pagastā; Sproģi — dabas liegums Cēsu novadā.


Strodi

Strodi var būt: Strodi — apdzīvota vieta Krāslavas novada Andrupenes pagastā. Strodi — apdzīvota vieta Augšdaugavas novada Maļinovas pagastā. Strodi — apdzīvota vieta Ludzas novada Mežvidu pagastā. Strodi — apdzīvota vieta Līvānu novada Jersikas pagastā. Strodi — apdzīvota vieta Rēzeknes novada Kaunatas pagastā. Strodi — apdzīvota vieta Rēzeknes novada Maltas pagastā. Strodi — apdzīvota vieta Preiļu novada Rožkalnu pagastā. Stradu Leimaņu pagastā cits nosaukums, Stradu Rugāju pagastā cits nosaukums, Sproģu agrākais nosaukums.


Sūra

Sūra (, sūrah) ir nodaļa Korānā. Kopā Korānā ir apkopotas 114 sūras.

Saskaņā ar islāmu, 40 gadu vecumā Muhameds saņēma no Dieva pirmo atklāsmi, kuru tam sniedza erceņģelis Gabriels. Nākamajos 23 dzīves gados Muhameds saņēma erceņģeļa sniegtās atklāsmes. Tās bija āju (آية) (arābiski - "zīme" vai "brīnums") "vārsmu" formā. Ājas ir apkopotas sūrās (سورة) un viss kopā Korānā atbilstoši Muhameda norādījumiem.

87 Korāna sūras tiek sauktas par Mekas sūrām, jo tās tika saņemtas Mekā, bet atlikušās 27 tiek sauktas par Medīnas sūrām. Sūras ir dažāda garuma, piemēram, īsākajā sūrā ir vien 3 ājas jeb rindiņas, kamēr garākajā sūrā ir 286 ājas.


Kaisa Mekereinena

Kaisa Lēna Mekereinena (; dzimusi Ristijervi, Somijā) ir bijusī somu biatloniste. Trīskārtēja Pasaules kausa kopvērtējuma uzvarētāja (2011, 2014, 2018).

Ar biatlonu nodarbojas kopš 2003. gada. 2004. gadā tika iekļauta nacionālās izlases sastāvā. 2005. gadā pirmoreiz piedalījās Pasaules čempionātā. Piedalījās 2010. gada ziemas olimpiskajās spēlēs, taču rezultāti tajās bija pieticīgi. Veiksmīgi uzsāka 2010.—2011. gada Pasaules kausa sezonu, pirmajā posmā Estešundā izcīnot divas uzvaras un kļūstot par kopvērtējuma līderi. Līderes pozīciju viņa noturēja visu sezonu un kļuva par kopvērtējuma uzvarētāju. izcīnījusi 6. vietu masu startā. 2013.—2014. gada Pasaules kausa sezonā kļuva par līderi sezonas otrajā pusē un arī uzvarēja kopvērtējumā.


Pets Railijs

Patriks (Pets) Džeimss Railijs (; dzimis Romā, Ņujorkas štatā, ASV) ir bijušais amerikāņu basketbolists un basketbola treneris. Pašlaik (2011) ir NBA kluba Maiami "Heat" ģenerālmenedžeris. 1996. gadā tika nosaukts par vienu no 10 izcilākajiem NBA treneriem, 2008. gadā tika uzņemts Basketbola slavas zālē.


Adenas līcis

Adenas līcis (, Khalīj 'Adan; ) ir līcis Arābijas jūrā starp Eirāzijas Arābijas pussalu un Āfrikas Somālijas pussalu.

Bābelmandeba šaurums Adenas līci savieno ar Sarkano jūru. Līča kopējais garums ir 885 km, platums 322 km, dziļums līdz 3680 metriem. Raksturīga intensīva jūras virsas ūdeņu spīdēšana un neregulāras pusdiennakts plūdmaiņas. Līča ziemeļu daļā atrodas Jemena (Arābijas pussala), dienvidu un rietumu līča krastā ir novietojušās Somālija un Džibutija (Somālijas pussala). Lielākās ostas — Adena, Džibuti. Apmēram 11 procenti no visas pasaules naftas tiek transportēta caur šo līci (lielākoties no Persijas līča).


MySQL Workbench

MySQL Workbench ir vizuāls datubāzes projektēšanas rīks, kurā ietverta SQL izstrāde, administrēšana, datubāzes projektēšana, izveidošana un uzturēšana vienā integrētā izstrādes vidē MySQL datubāzes sistēmai.


Vidzemes futbola čempionāts 2010

2010. gada Vidzemes futbola čempionāts notika no līdz , kuru organizēja Latvijas Futbola federācijas Vidzemes reģiona vadītājs Zigfrīds Driķis. Čempionātā piedalījās 11 komandas, kas aizvadīja divu riņķu turnīru. Vidzemes čempiona titulu un ceļazīmi uz 2. līgas finālsacensībām izcīnīja OSC/FK-33.


Antiarhi

Antiarhi (Antiarchi) ir izmirušu bruņuzivju apakšklase vai virskārta, kas dzīvoja devona periodā. Antiarhi bija no dažiem centimetriem līdz apmēram 1 metram lielas zivis. Stratigrāfijā antiarhus izmanto devona ģeoloģisko slāņu vecuma noteikšanai.